qundao/data-zh-poetry huggingface dataset:
书字卷后寄江西陈佥宪
作者：张弼
朝代：明

岁事蹉跎巳过春，听风听雨坐兼旬。迢迢云梦千馀里，惨惨风涛几处津。张旭可能工字者，洪乔不是寄书人。思君两鬓如霜草，何日京华更卜邻。
书怀二首
作者：张弼
朝代：明

东海先生懒学仙，饥时得食倦时眠。年来欲试挥锄手，弱水蓬莱尽种田。饥时得食倦时眠，即此修行玄更玄。说此修行浑不省，却从方外觅神仙。
书怀二首·其一
作者：张弼
朝代：明

东海先生懒学仙，饥时得食倦时眠。年来欲试挥锄手，弱水蓬莱尽种田。
书怀二首·其二
作者：张弼
朝代：明

饥时得食倦时眠，即此修行玄更玄。说此修行浑不省，却从方外觅神仙。
书排山铺
作者：张弼
朝代：明

排山铺，来往征骖劳一顾。黄昏税驾晓登程，不管天寒与山雾。排山铺，今古几人能早悟。
书童志昂诗后
作者：张弼
朝代：明

雪貌霞裾一美人，只将遗佩寄情亲。湘皋有路无由见，几度东风草自春。
予居春坊之右厢者月馀寂寂无偶适李瑞卿至与居左厢故旧之情切劘之益兼得而备至喜幸之深赋此见意
作者：张弼
朝代：明

官舍沈沈绝尘俗，萍踪幸此同栖宿。燃灯相映两窗红，泚笔平分半池绿。尊中美酒取次斟，架上奇书更互读。骅骝腾踏万里云，附尾之蝇亦追逐。
予游上海将归而乔钟秀治具于龙华寺以舟往来昼夜忙甚别后舟中写此寄谢东海翁拜手
作者：张弼
朝代：明

角巾卉服大乔郎，为我閒游数日忙。借问上洋新酒债，可将诗句一时偿。
予素抱热疾夜卧少安昨夜喜桂坡先生左大参至而夜话遂快肰若脱始悟火郁而肰医师未能及耳作一绝以志喜云
作者：张弼
朝代：明

忽闻高论起沉疴，悔却从前问华陀。可奈明朝又分手，短桥新柳雨声多。
二月八日予生辰也喜浙江左大参桂坡先生至绝不饮酒茶话甚适赋此以识
作者：张弼
朝代：明

东海老生初度日，浙籓左相忽来过。炉薰茗椀灯前话，绝胜金钗玉面歌。梅灯桦烛庆云桥，左相楼船忽住桡。白首相看夜深语，十年尘土一时销。
二月八日予生辰也喜浙江左大参桂坡先生至绝不饮酒茶话甚适赋此以识·其一
作者：张弼
朝代：明

东海老生初度日，浙籓左相忽来过。炉薰茗椀灯前话，绝胜金钗玉面歌。
二月八日予生辰也喜浙江左大参桂坡先生至绝不饮酒茶话甚适赋此以识·其一
作者：张弼
朝代：明
体裁：七言绝句

东海老生初度日，浙籓左相忽来过。炉薰茗碗灯前话，绝胜金钗玉面歌。
二月八日予生辰也喜浙江左大参桂坡先生至绝不饮酒茶话甚适赋此以识·其二
作者：张弼
朝代：明

梅灯桦烛庆云桥，左相楼船忽住桡。白首相看夜深语，十年尘土一时销。
二月八日初度
作者：张弼
朝代：明

今日老夫初度日，边城独客倍伤心。一家妻子灯前话，两鬓风尘马上吟。棠杖传闻如旧好，松楸定拟长新阴。自嗟自度谁同饮，东望芦峰雪正深。
云山图
作者：张弼
朝代：明

楚人谈匡庐，越人谈天姥。何如对此云山图，为我胸中洗尘土。山青青兮云英英，树苍苍兮泉泠泠。小桥曲径数十转，百亩石田如掌平。茆屋参差出林罅，鸡犬声中杂人籁。鸭舌沙头竹叶舟，紫蟹银鲈不论价。何人拖屐吟松风，应是劳劳办诗债。我惭诗债百不酬，久无清兴笔亦羞。看此图中堪避俗，可能借我三间楼。有楼可借不数住，微名羁绊何时休。固不学东山之安石，亦不敢望南阳之武侯。钻研章句咀陈腐，独慕万古情悠悠。行当了此念，拂袖寻浮丘。青鸾白鹤许我驾，飘然径入云山游。匡庐天姥有佳处，处处小住三千秋。
五儿六期口号
作者：张弼
朝代：明

弘玉今年巳六期，娇痴未肯事诗书。却来戏弄如椽笔，搅我清风翰墨池。
五月朔雨中对菊
作者：张弼
朝代：明

湿云如梦雨如尘，庭菊抽苗觉渐新。试看枝头青蓓蕾，含香有待探花人。
五羊滩
作者：张弼
朝代：明

五仙骑羊过梅岭，行到章江趁客船。五羊散放不复顾，累累目石纵横眠。太守叱之俱起立，烂煮大燕真儒仙。五仙归来寻旧物，期以小待三千年。
五色鹦鹉
作者：张弼
朝代：明

韩子文章百世名，如何亦羡鸟光荣。雕笼绣幄香风暖，得似荒山野水情。
交南元日
作者：张弼
朝代：明

奉使天涯值岁除，阳和忽布入交墟。朝元紫殿椒花酒，安博青郊刺竹居。绵蕝率同天北寿，屠苏应忆日南车。山川险易多谙历，异域长途自起予。
交州守岁用老杜画山水歌韵
作者：张弼
朝代：明

水穷天南江，陆穷天南石。超忽万里岁云迫，我生无处无行迹。尔来除夕安博郊，交墟入夜晖文璧。辉光一自东海东，潮汐正与交南通，翩然归思骖虬龙。迷途滉瀁不知处，手奉日月搏罡风。交人恋岁意无比，蛮童小舞歌下里。骚动诗肠不肯降，拟激狂澜东注水。
人日有感
作者：张弼
朝代：明

今年丁未当人日，正是春风富贵乡。白玉一枝梅蕊绽，黄金三寸韭芽长。要令笑语开茅塞，仍用题诗寄草堂。共荷圣恩无以报，但将白发照沧浪。
从吾亭为彭凤仪都宪作
作者：张弼
朝代：明

倏如炎火忽如冰，荣辱升沈不可凭。直道且须随我好，抗言那计被人憎。千钟有分还充腹，一枕无由便曲肱。从此名亭聊见志，侧身天地自兢兢。
仙茅
作者：张弼
朝代：明

庾岭仙茅旧有名，随时采服可长生。使君昨日才持去，今日书来乞墓铭。
会监珠池傅太监于广城
作者：张弼
朝代：明

海徼贤劳不计年，徙珠还浦暖生烟。空明住近三山累，端穆当怀万里天。蜃气侵肌应自惜，黎风杂郡祗谁怜。羊城邂逅当春雨，惊落风云饭颗前。
俞仲学号橘隐来济宁访婿予以橘语戏之
作者：张弼
朝代：明

古人云橘不踰淮，何事于今过济来。还驾长风赋归去，洞庭千顷洗黄埃。
俞舜卿佥宪许柑未送诗以促之
作者：张弼
朝代：明

南海黄柑未见分，举杯空望岭头云。元宵灯火相将近，空手归来恼细君。
假髻曲奉许天爵
作者：张弼
朝代：明

东家美人发委地，辛苦朝朝理高髻。西家美人发及肩，买妆假髻亦峨然。金钗宝钿围珠翠，眼底何人辨真伪。夭桃窗下来春风，假髻美人归上公。
偶赋
作者：张弼
朝代：明

过岭囊箱下濑船，丁夫昼夜少安眠。薄田荡尽犹输税，恶客频来横索钱。穷发东南皆赤子，举头西北有青天。不才无计苏民困，贪禄乘轩自赧然。
偶题
作者：张弼
朝代：明

何处竹枝歌一声，片帆渺渺度空明。溪桥曲岸人孤立，芳草閒云万种情。空濛山色晴还雨，缭绕溪流曲又斜。短杖微吟过桥去，东风满路紫藤花。
偶题·其一
作者：张弼
朝代：明

何处竹枝歌一声，片帆渺渺度空明。溪桥曲岸人孤立，芳草閒云万种情。
偶题·其二
作者：张弼
朝代：明

空濛山色晴还雨，缭绕溪流曲又斜。短杖微吟过桥去，东风满路紫藤花。
儋州载酒堂
作者：张弼
朝代：明

载酒堂前草几青，东坡赢得古今名。若教时宰知公论，悔不当初作从伶。
元宵
作者：张弼
朝代：明

老夫不饮醉元宵，歌舞声中坐寂寥。赖有天涯旧知己，梅花香澹月轮高。
元宵有怀南安旧治
作者：张弼
朝代：明

去年南郡赏元宵，歌舞声中度画桥。烂缦新诗谁记得，红梅零落路迢遥。
元宵赏灯
作者：张弼
朝代：明

元宵灯火宴西园，旧酒新诗障夜寒。纵饮不妨连日醉，白头林下一閒官。
元日道中叠用除夕韵
作者：张弼
朝代：明

云霞晴爽岁朝天，自拟遐方寄爽篇。丛竹翠深迂晓旆，落梅香细袭芳筵。耕新似兆春冬熟，骄瑞无宁上下贤。须识天恩随远诏，阳和先到日南边。
先春歌
作者：张弼
朝代：明

岁暮冬穷天地闭，黄垆极底潜春意。茫茫忽忽有谁知，茶树枝头容色异。黄不黄兮青不青，淡不淡兮腻不腻。梅花骤逞向南枝，轻扬浅露同儿戏。何如茶树虽先知，蓓蕾包含浑未试。将军坚壁捲旗枪，寂然无哗鱼鸟逝。是时陆鸿渐张人新，鼎铛无处窥其神。惟馀老秃玉川子，开口道破为先春。乾坤至味乃在此，黄金萌蘖渐津津。幽人酷好好至骨，五盌七盌未足云。何必中泠惠山之白水，武夷阳羡之绿尘。三吴百粤随处得，清香浮浮高兴适。青州从事气粗豪，遁逃不敢轻唐突。纶巾鹤氅手自煎，时共烟波钓徒吃。此意世人知不知，浩歌吴门山月白。
先春歌
作者：张弼
朝代：明
体裁：古风

岁暮冬穷天地闭，黄垆极底潜春意。茫茫忽忽有谁知，茶树枝头容色异。黄不黄兮青不青，淡不淡兮腻不腻。梅花骤逞向南枝，轻扬浅露同儿戏。何如茶树虽先知，蓓蕾包含浑未试。将军坚壁捲旗枪，寂然无哗鱼鸟逝。是时陆鸿渐张人新，鼎铛无处窥其神。惟馀老秃玉川子，开口道破为先春。乾坤至味乃在此，黄金萌蘖渐津津。幽人酷好好至骨，五碗七碗未足云。何必中泠惠山之白水，武夷阳羡之绿尘。三吴百粤随处得，清香浮浮高兴适。青州从事气粗豪，遁逃不敢轻唐突。纶巾鹤氅手自煎，时共烟波钓徒吃。此意世人知不知，浩歌吴门山月白。
入交南
作者：张弼
朝代：明

万峰青锁路疑撍，间道重关辟瘴岚。自是天恩期早布，夜深和雨入交南。
入安博
作者：张弼
朝代：明

凤诏遥宣瘴海边，岂应从事独子贤。身经安博逢除岁，家共屠苏忆别筵。强作清欢椰瓠酒，坐消馀兴杜陵篇。蛮歌旅舞无多酌，拟拂宫袍拜远天。
六心菊
作者：张弼
朝代：明

六朝人物六朝心，红紫纷纷满上林。输与当时彭泽令，都将收拾付清吟。
兰畹歌
作者：张弼
朝代：明

青龙江头闻国香，滋兰九畹宛在傍。伊谁采之纫佩纕，我思重华道匪长。再拜再拜龙衮裳，烈烈清芬被四方，兰兮兰兮母自藏。
兰竹图
作者：张弼
朝代：明

张曲江，宋广平，堂堂志业竟无成，李猫半世握权衡。司马公，程明道，道崇圣学空自好，獾郎引拟排诸老。何须卷舌吟呜呜，试看荆榛兰竹图。荆榛上耸高于石，兰竹空缘石之侧。
兴安谣二首
作者：张弼
朝代：明

三十六陡，三十六陡，滩下水容易上水难。下水奔龙一日度，上水三十六日跛鳖升岩峦。侔剑戟，凌巉岩，下上失势相摧残。请君为谢商贾船，利不百倍何苦十五来兴安。七十二湾，七十二湾，山放船酌酒行且看。大山峥嵘小山突，四面献秀应接不暇如飞蟠。越天竺，吴灵岩，未可驾拟窥高寒。请君试问奇男子，壮游万里何苦不一来兴安。
兴安谣二首·其一
作者：张弼
朝代：明

三十六陡，三十六陡，滩下水容易上水难。下水奔龙一日度，上水三十六日跛鳖升岩峦。侔剑戟，凌巉岩，下上失势相摧残。请君为谢商贾船，利不百倍何苦十五来兴安。
兴安谣二首·其二
作者：张弼
朝代：明

七十二湾，七十二湾，山放船酌酒行且看。大山峥嵘小山突，四面献秀应接不暇如飞蟠。越天竺，吴灵岩，未可驾拟窥高寒。请君试问奇男子，壮游万里何苦不一来兴安。
典教寺
作者：张弼
朝代：明

城南野寺啼钩辀，分明唤我踏青游。又值提壶苦相劝，东风今日醉遨头。
养马行
作者：张弼
朝代：明

领马易，养马难，妻子冻馁俱尪孱。若有刍豆且自餐，安能养马望息蕃。平原草尽风色寒，羸马散放声嘶酸。忽然倒地全家哭，便拟赔偿卖茆屋。茆屋无多赔不足，更牵儿女街头鬻。邻翁走慰不须悲，我家巳鬻两三儿。
再宿安博驿
作者：张弼
朝代：明

安博初临献岁春，夜台歌吹是何人。重来已是伤陈迹，况复明朝万里身。
再次前韵谢华庭禧见答
作者：张弼
朝代：明

滩急回流浅，山高宿雾深。向晨端小坐，留景写芳心。野色迎舟渡，寒光隔幕侵。为君仍一酌，击节赏清唫。
再次前韵题草萍驿璧
作者：张弼
朝代：明

万里先锋莫可当，山行乘？水行航。男儿堕地分如此，客子逢秋兴自忙。一宿草萍青嶂暮，几看云峤白衣苍。骞槎不尽昆崙脉，我欲南搜海若堂。
再次前韵题草萍驿璧
作者：张弼
朝代：明
体裁：七言律诗

万里先锋莫可当，山行乘�水行航。男儿堕地分如此，客子逢秋兴自忙。一宿草萍青嶂暮，几看云峤白衣苍。骞槎不尽昆崙脉，我欲南搜海若堂。
再用前韵寄孙先生
作者：张弼
朝代：明

怀人独立瑁湖滨，杨柳青黄又隔春。泮水巳誇酬壮志，曲江犹是避芳尘。吴东明月长牵梦，冀北青山暂作邻。有约年来看花去，一杯同举酹花神。
再用徐字韵答萧廷济
作者：张弼
朝代：明

玉河堤畔步徐徐，扑面杨花飞雪如。春事巳看随水逝，宦情徒自向空书。匡时有策心常壮，却老无丹鬓易疏。寄语荆溪萧进士，相思又是月明初。
再用韵
作者：张弼
朝代：明

相逢草草惜流年，共醉灯前兰玉船。还约木犀花发候，长安珂马共朝天。
冬暖
作者：张弼
朝代：明

一冬天气暖如春，除夕将临更骇人。细雨浮萍潜鲤跃，轻雷宿草蛰蛇伸。洪炉兽炭徒誇富，陋巷鹑衣未觉贫。欲向梅花问消息，不知桃李巳争新。
冬至日谒宣城书院
作者：张弼
朝代：明

至日宣城院，周观礼化深。瓣香双庙貌，祖帐一堂心。桂岭留人秀，松风动古吟。盘桓意无尽，残照迫霜林。
冬至日镇江道中
作者：张弼
朝代：明

万户笙歌长至日，一蓬风雨远行人。买鱼沽酒俱收市，且自煎茶洗客尘。
冬至贺圣节途次有纪
作者：张弼
朝代：明

一年将尽一阳乘，万境咸宁万物兴。禁漏铜龙犹自滴，江城鱼鼓已闻鼟。龙亭遥祝万年寿，虎拜回瞻千佛灯。却忆明光趋侍日，瑞烟缭绕五云层。
分梨词送客
作者：张弼
朝代：明

碧玉盘堆白雪梨，与君举手即分离。请君试把梨心嚼，个个心酸知不知。
别永州
作者：张弼
朝代：明

小驻灵陵忽二旬，雨□强半废嘉辰。八愚地忆先贤胜，万石亭存异代春。送客潇江临浩渺，怀人楚岫梦嶙峋。朝来却向洮阳去，满路晴飙拥使轮。
勉鹧鸪叟
作者：张弼
朝代：明

丈夫应不厌幽栖，窗下诗书天上梯。只恐青春易抛掷，落花撩乱鸟空啼。
北园歌
作者：张弼
朝代：明

白鹤城西黑鱼巷，委蛇折入神仙洞。琪花瑶草不知秋，仙郎时作桃花梦。画船放入白龙潭，抚掌长歌天地酣。去年掉鞅走京国，傲兀未肯抽朝簪。归来又入烟霞里，东海仙翁谐笑语。胸中吐出天下奇，时流闻之惊掩耳。九重早晚来除书，有司临门驾使车。马鬣天瓢应分手，要令四海归唐虞。芳菲北园休自恋，？自啼兮鹤自怨。迟子功成早拂衣，老我依肰共清燕。
北园歌
作者：张弼
朝代：明
体裁：古风

白鹤城西黑鱼巷，委蛇折入神仙洞。琪花瑶草不知秋，仙郎时作桃花梦。画船放入白龙潭，抚掌长歌天地酣。去年掉鞅走京国，傲兀未肯抽朝簪。归来又入烟霞里，东海仙翁谐笑语。胸中吐出天下奇，时流闻之惊掩耳。九重早晚来除书，有司临门驾使车。马鬣天瓢应分手，要令四海归唐虞。芳菲北园休自恋，�自啼兮鹤自怨。迟子功成早拂衣，老我依肰共清燕。
十一月八日在庆云书舍之望海楼秉烛书付弘宜
作者：张弼
朝代：明

今比杭州相别时，老躯强健更丰肥。充饥巳有新增业，禦冷还存旧著衣。黄卷漫教诸子读，清觞时为故人挥。阿宜作县休怜我，须罄丹心答紫微。
十月六日赏菊
作者：张弼
朝代：明

节过重阳又三九，盆栽秋菊正开花。杯盘冷淡还须赏，时序蹉跎岂足嗟。浊酒白衣能自送，狂风乌帽不容斜。陶翁故事苏翁兴，随处风光共物华。
十月廿五日赏菊
作者：张弼
朝代：明

万卉凋残十月终，幽花犹吐旧时丛。聊携甫里黄金橘，自醉华亭白发翁。公道乾坤均润泽，私门桃李不同风。东篱人去无知己，矫首天涯数断鸿。
十月望后至凌淞南家饮于芙蓉径作诗四首此首有关弘宜写寄宁海县
作者：张弼
朝代：明

拒霜开遍有馀花，浓绿云中点绛霞。老我归来惊始见，题诗先报阿宜家。
半仙亭
作者：张弼
朝代：明

海螺环翠半仙亭，惆怅桃花逐雨零。一顷绿塘连竹屋，出山源近水常清。
半閒
作者：张弼
朝代：明

身世烟霞尘土间，五分忙里五分閒。轩裳未果从龙去，杖履时能伴鹤还。暂试囊中餐玉法，偶于陇上讲金丹。抓髯一笑图南老，何事常年卧华山。
南坛斋宿有怀李同府廷芳
作者：张弼
朝代：明

李牧楼船江水涯，听风听雨亦如斋。灯花落尽频挥笔，应写铙歌寄好怀。
南坛斋宿简同宿韩推府驭民
作者：张弼
朝代：明

鸢飞鱼跃眼中情，莫把微言入杳冥。若说槐黄催举子，文章只合问西厅。
南宁山行联句
作者：张弼
朝代：明

策马南宁道，凉风起夕阳。路盘山脊险，泉带壑声长。巢鸟惊还定，湍鱼隐复扬。军容森候骑，诗札富奚囊。客久知蛮语，村遥见野妆。肩夫花抺额，款长绣回裳。树翳牛羊径，岩开黍稷场。远青新烧茁，疏白老株芳。行急常兼传，眠安每忆航。素餐惭共爨，清话惬连床。岁逼寒尤蕲，时侵意自强。理琴鸣鹤调，倚剑发龙光。宵梦关王事，乡心入寿觞。会教施湴吏，传檄过凭祥。
南安司训叶先生考满归省
作者：张弼
朝代：明

十年不见白头亲，音问只凭来往人。宦迹喜从今日满，客途重问旧时津。潘园花暖肩舆稳，庾岭梅酸口味新。占断乾坤真乐事，何须勋业画麒麟。
南安府衙始栽竹成化十四年戊戌岁也
作者：张弼
朝代：明

郡署从来无个竹，今年四月始移栽。虎斑龙角参差见，凤管鸾旂杂遝来。凉影舞风当燕寝，淡香和露落深杯。使君最喜能医俗，公退从容看几回。
南安归作
作者：张弼
朝代：明

一官去作南安守，六载归来东海翁。塑像建祠民俗厚，登科致仕圣恩浓。故园禾黍无新业，诸子诗书有祖风。独对孟光林下醉，交游何处更相逢。
南安杂咏
作者：张弼
朝代：明

东山绝顶蒙川馆，北寺奇观铁汉楼。杭汴两州南北宋，乾坤二老后先刘。龙腾凤舞英雄气，鸢赫鸱张富贵羞。我奉瓣香祠下拜，灵风吹面发飕飕。
南山主人为崔某赋
作者：张弼
朝代：明

南海畸人巢许侣，分甘老作南山主。南山兀立当宾墀，终日相看若相语。有时倒卧酒中尊，吞入吟肠不枝柱。分将清涧循阶除吐出白，云随杖履松风摵。摵鬓丝寒洗尽耳，根尘几许四时馈。问更慇勤笋籁椰，浆石钟乳幽林啼。鸟奏仙音回风吹，花舞天女南山之。乐乐无央俛仰，悠然小天宇。岁寒心事镇不移，何许形骸分尔汝。君不见世间宾主情姁姁，多趋富贵欺贫寠。挥毫便写绝交书，只与南山常作主。
南归散词
作者：张弼
朝代：明

东海先生归也，南安太守新除。一挑行李两船书，被人笑道痴愚书。书寒不堪穿，饥不堪煮，收拾许多何用处。况而今、白发苍颜，坐黄堂之署。乘五马之车，安得工夫再看渠，又将载到南安去。古人糟粕，谁味真腴。枉说道黄卷中，与圣贤相对语。
南昌柬林粹夫
作者：张弼
朝代：明

慷慨风烟万里秋，章江如旧客重游。宁亲空忆趋庭对，奉使何能为国谋。岚舞蛟龙双旆远，云移霄汉一帆收。鱼城更报先祠在，春信归槎十日留。
南海遇陈时雨绣衣
作者：张弼
朝代：明

别从京国遇天涯，五岭云深岁月赊。宦海萍踪能几会，客途尊酒拜来嘉。凝霜共仰阳秋笔，犯斗虚乘博望槎。有待金门共斟酌，满天清露候重华。
南还宋工部可葵顾学士东江沈大参东老宋大参樗庵唐藩幕饬轩过访
作者：张弼
朝代：明

出还自笑迹非真，虚误平生未了因。松偃双青长在眼，燕调新语解留人。清香为致蒲樽酒，和气能回草阁春。万里归来惭奉使，漫携诗卷谢交亲。
南还昆山顾殿元过小亭次韵
作者：张弼
朝代：明

观生亭上望，漠漠水村遥。日转树阴合，风轻草色夭。宦情从此薄，诗兴坐来饶。舞罢阶前鹤，长鸣向碧霄。
即事怀彭从吾方伯
作者：张弼
朝代：明

驿路春风催马蹄，独醒人亦醉如泥。从吾亭上人千里，独嗅梅花坐日西。
厓山大忠祠
作者：张弼
朝代：明

宋亡本无罪，元入曾何功。所以志士怀，千载犹忡忡。海涯一片石，镵纪宋运终。当时二三子，戮力抱遗弓。事以人力竞，敢谓天眼矇。天眼终自瞭，天水流无穷。南来合尊子，又坐穹庐宫。反覆复宛转，昭晰亦冥蒙。君子惟尽巳，天人任违从。海阳屹孤庙，春秋祀大忠。遗民一掬泪，远酒烟涛中。
又和东坡韵
作者：张弼
朝代：明

腹怕饥兮身怕寒，空盂老衲每相关。满头霜露听鸡唱，一入空门不得閒。
双寿
作者：张弼
朝代：明

凭阑南望凤凰台，欲向君家把酒杯。二老生辰先后接，九重恩诰一齐来。丹丘琪树连枝发，玉井青莲并蒂开。闻道好音相对笑，褒封将及到三台。
双松图寿宜兴李尚文
作者：张弼
朝代：明

阳羡溪山淑气钟，何年产此双乔松。百里深根蟠厚地，千寻黛色拂高穹。星斗流光点上下，羲娥倒影述西东。般倕投斧不敢聣，万牛之力将何庸。明堂梁柱久觖望，但令万壑号清风。一枝秀耸扶桑侧，沐浴雨露参飞龙。乃有仙人张果老，自称神尧之侍中。青眸阊阖走列缺，玉齿□笑驱靊霳。高坐松阴发孤咏，抚弄造化如孩童。翩翩驾鹤上谒蓬莱宫，回视此松兮与天地而无穷。
发秃
作者：张弼
朝代：明

生来原自少，老去更无多。雨洒南中雪，霜凌北地莎。缯？难妥帖，帽屋自嵯峨。却被旁人笑，朝簪可奈何。
发秃
作者：张弼
朝代：明
体裁：五言律诗

生来原自少，老去更无多。雨洒南中雪，霜凌北地莎。缯�难妥帖，帽屋自嵯峨。却被旁人笑，朝簪可奈何。
发衡州道中
作者：张弼
朝代：明

五日衡阳度小春，报时风雨送凉新。雨笼石鼓留奇观，渌染蒸湘别要津。天惠远臣晴入路，山怜游子霭征轮。离离不尽长亭思，露菊风林带白蘋。
发迁江道中
作者：张弼
朝代：明

修途讵多梗，良用备不测。南宁近在望，欲往不可得。一行滞迁江，羁旅如面壁。泠泠有孙桐，赖此破阒寂。流云带幽泉，忽忽日中赅。龙江报巳戒，委蛇竟前适。濛雨巳吊崖，八寨若异域。我时故有恃，仆夫岂云惕。依依入宾郊，候吏参道侧。就馆发长叹，谁能抚边僻。
古意
作者：张弼
朝代：明

望仙楼上仙人宴，日吐晴虹眸闪电。引杯酌海海欲乾，举笔向天天亦旋。瑶笺锦袭紫金藤，欲向九重天上献。青鸾黄鹤未归来，楼下碧桃开几遍。
古祠异迹为王廷秀寺正赋
作者：张弼
朝代：明

千载灵祠异迹存，传葩荐藻自晨昏。巫咸有语传神意，只福忠臣孝子门。
古达滩
作者：张弼
朝代：明

古达滩高水似倾，激流顽石斗相撑。舟人惊挽虾须缆，自笑何缘万里行。
台城
作者：张弼
朝代：明

不舍奸雄却舍身，下愚愚甚甚商辛。佛家多少波罗蜜，不救台城荷荷人。
台郡叶太守寄文贺寿赋此志谢
作者：张弼
朝代：明

琅函仙语出天台，白鹤青鸾特送来。付与诸郎歌且舞，恍肰身世醉蓬莱。
史教授
作者：张弼
朝代：明

桃花落尽杨花飞，别后还应添带围。昨日姑苏台上望，洞庭山水思依依。
司马庄饮饯适遇生辰
作者：张弼
朝代：明

今年初度五十四，寿酒相将别酒同。綵服儿孙群拜舞，白头兄弟各西东。春光澹澹风吹柳，寒意亭亭雪在松。莫忽马村庄上醉，未知何日更相逢。
吉安郡赴范别驾宴
作者：张弼
朝代：明

尽君一夕欢，滞我三百里。风波仕路间，相知亦能几。
同都谏张裕夫致斋太庙夜书千文赠之系之以诗
作者：张弼
朝代：明

元龙跳跃墨池云，十五年前曾许君。今夜始能酬旧约，清斋不必换鹅群。
吕秉之员外见过
作者：张弼
朝代：明

回仙飞过九峰来，妙语灵音埽俗埃。懒答西池青鸟信，笑衔东海紫霞杯。榴皮可画还须画，桃核堪栽底欲栽。铁笛一声骑鹤去，五云深处是蓬莱。
听儿辈读书
作者：张弼
朝代：明

因听儿童读旧书，书中滋味胜当初。几番风雨閒花落，硕果累累蜜不如。
听芦笙
作者：张弼
朝代：明

断菼和鸣凤有灵，双江孤棹梦初醒。悲凄夜薄骊姬帐，缥缈云腾杜女囹。秋梗托声惭玉树，春灰生意入阶蓂。天涯子晋惊相值，千树碧桃花半零。
听雷堂
作者：张弼
朝代：明

昔年我寓龙潭上，大醉高声呼老龙。今日归来听雷处，老龙来笑我龙钟。
味梅歌
作者：张弼
朝代：明

紫阳先生百世豪，作易本义穷丝毫。梦寐周文见康节，天地心髓难容逃。遗韵流风在闽建，后学探求如对面。建宁城中我老彭，心如朝阳眼如电。味易膏腴却味梅，梅花消息易中来。风霜摧改万物息，天地巳复生蓓蕾。葩含萼裹春都具，雪涧冰崖是何处。忽然绽破一两椒，总领杏桃千万树。乃知一画微阳新，三十六宫都是春。小无内兮大无外，孰能越此天地仁。老彭味梅乃如此，岂云甘苦酸辛耳。水曹何郎起山林，玩物适情在至理。沈吟紫阳和梅篇，清馨齿颊欲流涎。开门正与东风会，一轮皓月当青天。
和广东按察使闵朝英韵
作者：张弼
朝代：明

到处清风瘴疠分，有人传是紫阳君。心澄沧海一轮月，思入罗浮万项云。宪府旧推名御史，诗坛今得大将军。野人欲献行厨味，雨过山溪鳖长裙。尔祖当年爱尔深，尔将成就祖消沈。我今白发空垂泪，尔正青年要尽心。辛苦一兄支世业，参差诸弟向儒林。立身事主无多说，忠厚清脩是好音。
和广东按察使闵朝英韵
作者：张弼
朝代：明

携手河梁又欲分，九重天上觐明君。一杯梅岭今宵雨，万里金台旧日云。骢马还迎前柱史，白鹅却付右参军。此行东阁应推毂，投笔班超著战裙。
和广东按察使闵朝英韵·其一
作者：张弼
朝代：明

到处清风瘴疠分，有人传是紫阳君。心澄沧海一轮月，思入罗浮万项云。宪府旧推名御史，诗坛今得大将军。野人欲献行厨味，雨过山溪鳖长裙。
和广东按察使闵朝英韵·其二
作者：张弼
朝代：明

尔祖当年爱尔深，尔将成就祖消沈。我今白发空垂泪，尔正青年要尽心。辛苦一兄支世业，参差诸弟向儒林。立身事主无多说，忠厚清脩是好音。
和樊郡守怀韵
作者：张弼
朝代：明

一身端为万民忧，百虑千思不尽头。酒薄郡厨春冷淡，烛残铃阁夜迟留。东南海雾侵孤戍，西北边风彻敝裘。万里转输何日了，九峰吟赏几时酬。明时谁敢道时凶，可奈东南杼轴空。捲地饷夫无处避，欺天恶少有时逢。小臣效职曾何补，圣主垂恩信未穷。玉节亭前闻好语，捷书频报贰师功。
和樊郡守怀韵·其一
作者：张弼
朝代：明

一身端为万民忧，百虑千思不尽头。酒薄郡厨春冷淡，烛残铃阁夜迟留。东南海雾侵孤戍，西北边风彻敝裘。万里转输何日了，九峰吟赏几时酬。
和樊郡守怀韵·其二
作者：张弼
朝代：明

明时谁敢道时凶，可奈东南杼轴空。捲地饷夫无处避，欺天恶少有时逢。小臣效职曾何补，圣主垂恩信未穷。玉节亭前闻好语，捷书频报贰师功。
和武选彭性仁主事韵
作者：张弼
朝代：明

闻君清誉识君迟，心逐西江日夜驰。使者一椷传妙句，老夫再拜享多仪。金茎玉露天然味，水碧空青物外奇。念我旧巢痕迹在，丁香花下振幽思。
和江源一韵二首
作者：张弼
朝代：明

半醒半醉写乌丝，却忆南安对酒时。玉面阿童鸲鹆舞，青衫小吏鹧鸪诗。曲江池畔秋风早，铁汉楼头落日迟。闻道使车重过此，此情应与水同驰。脱却朝衫理钓丝，庆云庄上晚秋时。秫田百亩供宾醉，烟树一林催我诗。触事时还增感慨，乐天无复叹衰迟。青云故旧能寻访，草径争看四马驰。
和江源一韵二首·其一
作者：张弼
朝代：明

半醒半醉写乌丝，却忆南安对酒时。玉面阿童鸲鹆舞，青衫小吏鹧鸪诗。曲江池畔秋风早，铁汉楼头落日迟。闻道使车重过此，此情应与水同驰。
和江源一韵二首·其二
作者：张弼
朝代：明

脱却朝衫理钓丝，庆云庄上晚秋时。秫田百亩供宾醉，烟树一林催我诗。触事时还增感慨，乐天无复叹衰迟。青云故旧能寻访，草径争看四马驰。
和沈宗能哭子韵
作者：张弼
朝代：明

十里缄书寄九龄，满椷都是断肠声。生来不作婴儿态，死去深悬父子情。亭下玄文惟是草，塾中绛帐为谁迎。扁舟载酒娄江上，独记当年歌濯缨。
和浦宪副述怀
作者：张弼
朝代：明

归来东阁外，旧业未全贫。醉卧草为藉，醒来花满身。好山浑似旧，弱柳几更新。即办吟诗债，无心养谷神。昔在秋台日，闭门甘守贫。满朝求识面，同巷懒呈身。冰檗常如旧，烟花自换新。且须传酒颂，何必论钱神。
和浦宪副述怀·其一
作者：张弼
朝代：明

归来东阁外，旧业未全贫。醉卧草为藉，醒来花满身。好山浑似旧，弱柳几更新。即办吟诗债，无心养谷神。
和浦宪副述怀·其二
作者：张弼
朝代：明

昔在秋台日，闭门甘守贫。满朝求识面，同巷懒呈身。冰檗常如旧，烟花自换新。且须传酒颂，何必论钱神。
和答吴宪之绣衣
作者：张弼
朝代：明

茫茫四海尽知津，何必停舆更问人。万古江山浑是旧，四时花草自更新。浪言不信舟移壑，拭目惊看虱似轮。赖有南台真豸史，丹心不负致君身。
和答林亨大侍讲
作者：张弼
朝代：明

清和堂上棹？船，小赏庭中玉马鞭。忽接故人千里信，如投穷汉万缗钱。懒将贡禹冠频拂，却笑陈蕃榻久悬。旧日缁郎劳问讯，粗官原不是诗仙。
和答林亨大侍讲
作者：张弼
朝代：明
体裁：七言律诗

清和堂上棹�船，小赏庭中玉马鞭。忽接故人千里信，如投穷汉万缗钱。懒将贡禹冠频拂，却笑陈蕃榻久悬。旧日缁郎劳问讯，粗官原不是诗仙。
和谢编脩题菜
作者：张弼
朝代：明

东风袅袅扇游尘，生意菁菁未是贫。酿得黄齑三百瓮，故人细嚼见情真。
和邓太守梦游赤壁韵
作者：张弼
朝代：明

赤壁清风一叶舟，仙才词调可同游。梦回不必论今古，江逐箫声日夜流。
和邢修撰逊之
作者：张弼
朝代：明

老瓮浮醅半犹冻，饮怀便欲吞云梦。故人可奈公府忙，杯盘且与山僧共。太郎小郎俱能诗，惹我翩然高兴动。气含蔬笋汤惠休，语带烟霞李供奉。充厨幸赐四方珍，买炭便□三月俸。酒□巳命阿宣温，盘重须教阿舒捧。家人窃笑惊且疑，今朝也作弥陀供。谁识诗僧作俗流，十年道谊交情重。参寥不负六一知，佛印偏同老坡閧。数杵钟声催客归，踏雪长安马蹄送。
和金怡静见寄韵二首
作者：张弼
朝代：明

玉斧曾将宝月脩，归来何事漫多愁。丹经惭负张平叔，白发甘为马少游。浩浩风波何日定，茫茫天地此身浮。好来醉我麻姑酒，鹤背吹箫稳似舟。十载音书百度脩，飞鸿无便祗增愁。安西幕府誇新策，蓟北琳宫忆旧游。白屋谁怜青草没，青山不逐暮云浮。西风一棹俞溪道，来醉黄花倒玉舟。
和金怡静见寄韵二首·其一
作者：张弼
朝代：明

玉斧曾将宝月脩，归来何事漫多愁。丹经惭负张平叔，白发甘为马少游。浩浩风波何日定，茫茫天地此身浮。好来醉我麻姑酒，鹤背吹箫稳似舟。
和金怡静见寄韵二首·其二
作者：张弼
朝代：明

十载音书百度脩，飞鸿无便祗增愁。安西幕府誇新策，蓟北琳宫忆旧游。白屋谁怜青草没，青山不逐暮云浮。西风一棹俞溪道，来醉黄花倒玉舟。
和陈宪副归田诗
作者：张弼
朝代：明

门外溪山郭外田，湘中风物剡中船。梦魂千里乘秋到，归旆三巴映水翩。路绕棠阴春满眼，庭留花影日高眠。乖崖心事君应会，肯与奔忙卖老年。
和韵留陈公甫
作者：张弼
朝代：明

分付辎车且莫巾，临川道上有轻尘。平生怪煞荆舒老，多读诗书少识人。
和韵答丘时雍主事
作者：张弼
朝代：明

三百遗篇最苦心，早魁金榜醉琼林。东风马首花成阵，明月楼心柳亸阴。丰采动人孤鸑鷟，文章传世万珠琳。年来袖得秋台笔，时送阳和入舜琴。
和韵题五老图
作者：张弼
朝代：明

痴翁笔意老于松，更为仙翁貌老容。庾岭披图惊一见，匡庐人醉倚高峰。
咏梅二首次韵
作者：张弼
朝代：明

香满江南数百州，一枝冀北更风流。御沟堤上今宵月，添得清光浸玉楼。十载含酸待易牙，预将雪艳压春花。不容俗客探消息，独倚清风鹤外沙。
咏梅二首次韵·其一
作者：张弼
朝代：明

香满江南数百州，一枝冀北更风流。御沟堤上今宵月，添得清光浸玉楼。
咏梅二首次韵·其二
作者：张弼
朝代：明

十载含酸待易牙，预将雪艳压春花。不容俗客探消息，独倚清风鹤外沙。
咏盆梅
作者：张弼
朝代：明

盆里移来庾岭春，柔枝不称雪精神。莫将桃李轻相比，要识留侯似妇人。
咏纸鸢送陆文质之京
作者：张弼
朝代：明

百尺东风舞纸鸢，无端声到别离边。人生自是无根蒂，却被功名一线牵。
咏西潭夜月
作者：张弼
朝代：明

寒月澄潭万顷波，凉风一曲羽衣歌。画船美酒呼龙伯，玉曰长生捣素娥。鸥鹭滩晴渔火澹，芙蓉洲冷露华多。秋来直欲通宵醉，白昼欢娱有几何。
咏龙泉剑赠张龙泉大尹
作者：张弼
朝代：明

拜命南来路七千，深山狠石试□泉。张华昔日能先见，雷焕当时岂浪传。丰狱旧埋光射斗，延平变去浪掀天。如今莫作蟠泥计，多少苍生望沛肰。
哀杨伯仲词
作者：张弼
朝代：明

鸿雁南北飞，万里相追随。鄞江有杨氏，兄弟不相违。伯兄富文学，早被名迹羁。廿年走京国，一命官海涯。禄薄不自给，季弟力又持。中道遽沦谢，肺肝为之摧。仲兄守弃梓，奄奄就衰颓。努力理门户，力尽不言罢。弟也乃如此，岂特情怡怡。遂令乡邦重，亦感皇大知。天知锡遐寿，遐寿过期颐。孰谓彼卒远，鉴照良不遗。相尤阋墙者，视此将何为。
喜客至
作者：张弼
朝代：明

吟风弄月台前草，为见客来青更好。载酒频过莫问奇，眼中尽是寻常道。
喜晴
作者：张弼
朝代：明

连日雨声今日收，乾坤依旧是清秋。高歌莫放行云过，恐作三江百粤愁。
喜林沂字居鲁金华推官赴京待宪
作者：张弼
朝代：明

半晴半雨半清和，绣柱青帘忽我过。渺渺乾坤身作客，茫茫今古口悬河。张翰门外飞花净，范老祠前芳草多。自信惠文冠是铁，此生宁肯负恩波。
四儿作对句赋此
作者：张弼
朝代：明

我方幼稚能作对，武库先公向客誇。今日弘圭亦如我，不胜感旧泪横斜。
四月一日观东驾享太庙
作者：张弼
朝代：明

鹤驾翩翩出紫宸，彩云香护玉墀春。两行旌旆严貔虎，九奏箫韶舞凤麟。秬忝恭行清庙礼，樱桃特献禁园新。小臣未得陪仙仗，也著青袍望后尘。
四月十日燕金鳌阁
作者：张弼
朝代：明

清和天气好情怀，偶向金鳌阁上来。六合容开双老眼，百年自笑一凡材。山含雨意催诗句，江捲涛声入酒杯。相对新知思旧好，何人骑马醉金台。
城西夜别吴宪副仲玉
作者：张弼
朝代：明

少小相随雁接行，分飞云路两茫茫。十年君作乘骢客，一第吾惭司马郎。白简冰霜心独赤，青衫尘土鬓先苍。今宵又是城西别，秉烛相看似梦乡。
墨君阁
作者：张弼
朝代：明

海外苏长帽，归来写墨君。清风扫寰宇，高节抗浮云。寂寂鸢争腐，翩翩凤作群。消沉伤往事，扶植在斯文。杰阁从今建，遗踪冀后闻。我持东海杓，聊洗旧尘氛。
墨庄
作者：张弼
朝代：明

一庄万卷足良田，心事玄中更识玄。黑水满池酣笔兴，绿蕉千树染松烟。奚超每货专门业，韩愈常损谀墓钱。洙泗馀波分入砚，还期龙借洗炎天。
复过榆关登兔儿山作
作者：张弼
朝代：明

马首遥看兔耳山，归程又复度榆关。蘼芜欲茁冰初泮，桃李未开春巳阑。扑扑黄沙欺黑帽，翩翩白日换朱颜。留连不尽东风意，客邸痴儿正望还。
复邵文敬
作者：张弼
朝代：明

钟由笔意入东坡，似觉绵多铁未多。东海三分轻北海，永和一变到元和。要从苍颉穷玄妙，何必黄庭博白鹅。展卷思君不成寐，满天星斗夜如何。
夏仲昭画竹为吴进士题
作者：张弼
朝代：明

君不见辋川王郎铁钩锁，渔阳尘飞竟摧堕。君不见江南李主金错刀，澄心堂纸同烟销。宋家写竹文与苏，不求文字称士夫。息斋板刻不足数，房山尚书特奇古。俱随物改世见稀，我朝好手尚属谁。九龙山人王友石，毫素争先化工力。当时挥洒未足珍，于今一纸千金值。太常清卿得真传，风流潚洒与差肩。宛如指活妙书法，阳冰古劲张旭颠。紫宸朝回写此幅，远近纵横万枝玉。鹧鸪吟雨下江皋，猿猱号烟度岩曲。湘灵瑶瑟廿五弦，凄凄切切如流泉。长日相看竟忘寐，个中妙趣言难传。乃知此老真奇绝，饱弄清风与明月。古来数辈皆其俦，兴酣还陋芭蕉雪。镡津进士吴延陵，冲襟素抱天下清。得之不啻如拱璧，一洗东华尘梦醒。持来索我为题品，务令满帧烟云横。我辞鄙朴我手拙，那能垂世称三绝。恰有紫醪双玉瓶，九京唤起李骑鲸。剡溪锦笺三十丈，稿草还须张伯英。呜呼若人不可作，浩荡高怀竟何托。反覆卫公淇澳诗，目送翩翩海天鹤。
夜坐
作者：张弼
朝代：明

乘凉偶独坐，不觉到更阑。畏暑天多暑，贪閒事不閒。经冬无片雪，绕郭自群山。酒熟将谁共，诗成只自删。无端飞动意，都付寂寥间。
夜宴胡九皋因闻生子
作者：张弼
朝代：明

丹桂堂前晚醉馀，兰闺擎出掌中珠。钓滩尽讶文星应，疑有光芒烛太虚。
夜雨不寐用前韵
作者：张弼
朝代：明

拥衾不寐夜将分，饱听秋声在此君。金紫深恩惭舜禹，文章虚誉笑机云。东南海道频劳使，西北边尘尚驻军。最喜甘霖苏久旱，章江新绿漾湘裙。
夜雨独坐怀范季方
作者：张弼
朝代：明

四檐风雨一篝灯，脉脉怀君思不胜。龙厩未收千里马，鹑笼却锁九霄鹰。何时玉斧重修月，今日青毡漫坐冰。回首东风旧游处，花开花落总无凭。
夜雨看假山
作者：张弼
朝代：明

曲池小径碧琅玕，夜雨灯笼步步看。不是先生山水癖，风云长路几人閒。
天宁寺寻卞郎中华伯不遇
作者：张弼
朝代：明

天宁寺里访诗仙，又蹑飞云过霅川。留得新词耀新景，杏花摇艳碧罗天。
天趣轩小酌联句
作者：张弼
朝代：明

天趣轩中乐事并，偶凭文字订交盟。风流地主云间彦，真率宾僚浙右英。赐沐尚当馀假在，开筵试把好怀倾。大儿宛转弹鱼丽，小子趋跄诵鹿鸣。香粤刻痕诗促就，花枝传鼓令催行。兴吞湖海风烟阔，胸洗尘氛冰月清。树杪落霞天欲瞑，墙阴残雪夜犹明。竞吟忽漫成长句，欲别仍留不尽情。岂为儒林添故事，要令人世识升平。联镳载得清欢去，禁鼓鼕鼕巳报更。
天骏弟小星槎
作者：张弼
朝代：明

玉河东畔小星槎，稳系扶桑看日华。吟渴何愁饮无酒，举头东海浩无涯。
太平府
作者：张弼
朝代：明

南极无霜雪，深冬不似冬。冲冲意如醉，宁是酒为容。
失题
作者：张弼
朝代：明

双剑黄金饰，曾随我马征。匣中连夜吼，可是海波惊。
失题
作者：张弼
朝代：明

归舟独宿剑滩滨，梦想明窗一□尘。寄语金陵李太白，醉披宫锦共何人。
失题
作者：张弼
朝代：明

白雁南来天水窄，百岁风沙喑南国。王郎席帽大于筛，却与风沙作强敌。援毫写出玉精神，依旧江乡好颜色。春去春来花不飞，任他骑马吹羌笛。昔年我到毗陵驿，滂然一雨连三夕。今我重来又雨声，可是天公苦留客。故人供帐当高楼，绿酒百壶如川流。平生俗□不可□，岂是天留人不留。天留人留我不驻，归心巳逐飞鸿去。蓬底高吟听雨眠，姑苏城外鸣啼曙。
失题·其一
作者：张弼
朝代：明

白雁南来天水窄，百岁风沙喑南国。王郎席帽大于筛，却与风沙作强敌。援毫写出玉精神，依旧江乡好颜色。春去春来花不飞，任他骑马吹羌笛。
失题·其二
作者：张弼
朝代：明

昔年我到毗陵驿，滂然一雨连三夕。今我重来又雨声，可是天公苦留客。故人供帐当高楼，绿酒百壶如川流。平生俗□不可□，岂是天留人不留。天留人留我不驻，归心巳逐飞鸿去。蓬底高吟听雨眠，姑苏城外鸣啼曙。
失题十七首
作者：张弼
朝代：明

重阳将近好天气，天上故人同此游。当面好山眉献秀，抱村流水鉴涵秋。苍颜自对黄花笑，绿酒能销白发愁。自信乾坤于我厚，何须重听雍门周。别后桃花十五春，江湖天远独情亲。短檠还在心如旧，长剑时磨□更新。弋木甘棠频换主，滁阳苜蓿属何人。寄来一握清风扇，好为南荒埽热尘。京国交游二十年，红颜相对巳苍肰。双旌暂向西江去，孤剑还留北斗边。林下可无真孺子，尘中应有旧梅仙。翰林罗老烦相问，著得新书第几篇。曾共西林笑语来，小窗几见菊花开。金函忽自湖南到，玉节又从天上回。雪马冰车行道苦，狐裘貂帽称时裁。心知最有罗含旧，莫惜临岐倒一杯。孤鸿渺渺夕阳边，回首虞山路四千。岁月无情新白发，风云有迹旧青毡。蠹鱼不入吟诗稿，鸥鸟相随载酒船。试向三高祠下泊，一杯还酹水中仙。都门长啸拂尘衣，乡思迢迢宦况微。桃李门墙新进满，桑麻墟里旧交稀。霞城卧听金鸡唱，雨洞吟看玉蝠飞。只恐平生著书手，未容持钓老渔矶。堂堂英武范将军，玉陛金阶重世勋。南苑仆姑频中的，西番拨叱更超群。锦袍耀日重瞳顾，文绮裁云内帑分。满眼交游俱俊杰，直庐清晓坐论文。承恩天上有佳期，暂向亲庭捧寿卮。落叶拂衣秋漠漠，飞云引目路迟迟。催人白发时难缓，报国丹心剑自知。我在鸳班当拄笏，春风争看凤来仪。秋阴漠漠雨丝丝，酒熟花香可赏诗。黉舍卯君将欲去，玉堂坡老不胜思。越山明月孤鸿远，潞渚斜阳匹马迟。应有无端春草梦，邮筒频送往来诗。牧羊仙子宿烟萝，腾踏紫云时一过。却老不须千岁药，太平同和万民歌。眠羊何处云连野，渡虎无踪月满河。闻道使君真得诀，于今白发巳无多。客舟曾过箄溪道，乔木参天识世家。义不拾遗称长者，孝能肯搆岂浮华。綵衣群舞书香远，乌帽高峨圣泽奢。玉笛山头骑鹤去，不胜矫首泪横斜。仙李传芳今几叶，轩下亭亭双桂抽。千尺金台玉露夜，九重玉殿金风秋。影横日月参差见，香喷乾坤远近浮。惹得嫦娥同一笑，小山空自咏淹留。稽山镜水毓诗僧，一让应堪敌四灵。綵笔辉辉扶佛日，紫衣落落验缁星。天晴蜃气连沧海，夜静鲸音彻洞庭。且咏白云三万顷，绝胜倾耳听风铃。安山道士寄诗来，又见黄花五度开。司马正当兴礼乐，季鹰聊自避尘埃。一轮明月三江水，万里清风百尺台。北望悠悠思无限，相逢且覆掌中杯。城隈分手七年来，忽□题缄手自开。悃款孤忠悬白日，蓬松双鬓走黄埃。神驹出水原无价，凤鸟不鸣空有台。屈指交游星散尽，九峰斜日自衔杯。鹤城西畔独凭高，忽接輶车下廓廖。萧散情怀陶靖节，幽深诗句楚离骚。江山摇落秋逾静，鸿雁归来燕去遥。邂逅且？今日醉，明朝回首隔云霄。吴淞江口海之堧，闻说留侯世业传。屯戍孤城无百雉，延师黉舍有三鳣。晴沙自葺袁崧垒，曲埼谁维吕政船。帖帖鲸波无个事，高歌长剑倚青天。
失题十七首·其一
作者：张弼
朝代：明

重阳将近好天气，天上故人同此游。当面好山眉献秀，抱村流水鉴涵秋。苍颜自对黄花笑，绿酒能销白发愁。自信乾坤于我厚，何须重听雍门周。
失题十七首·其七
作者：张弼
朝代：明

堂堂英武范将军，玉陛金阶重世勋。南苑仆姑频中的，西番拨叱更超群。锦袍耀日重瞳顾，文绮裁云内帑分。满眼交游俱俊杰，直庐清晓坐论文。
失题十七首·其三
作者：张弼
朝代：明

京国交游二十年，红颜相对巳苍肰。双旌暂向西江去，孤剑还留北斗边。林下可无真孺子，尘中应有旧梅仙。翰林罗老烦相问，著得新书第几篇。
失题十七首·其九
作者：张弼
朝代：明

秋阴漠漠雨丝丝，酒熟花香可赏诗。黉舍卯君将欲去，玉堂坡老不胜思。越山明月孤鸿远，潞渚斜阳匹马迟。应有无端春草梦，邮筒频送往来诗。
失题十七首·其二
作者：张弼
朝代：明

别后桃花十五春，江湖天远独情亲。短檠还在心如旧，长剑时磨□更新。弋木甘棠频换主，滁阳苜蓿属何人。寄来一握清风扇，好为南荒埽热尘。
失题十七首·其五
作者：张弼
朝代：明

孤鸿渺渺夕阳边，回首虞山路四千。岁月无情新白发，风云有迹旧青毡。蠹鱼不入吟诗稿，鸥鸟相随载酒船。试向三高祠下泊，一杯还酹水中仙。
失题十七首·其八
作者：张弼
朝代：明

承恩天上有佳期，暂向亲庭捧寿卮。落叶拂衣秋漠漠，飞云引目路迟迟。催人白发时难缓，报国丹心剑自知。我在鸳班当拄笏，春风争看凤来仪。
失题十七首·其六
作者：张弼
朝代：明

都门长啸拂尘衣，乡思迢迢宦况微。桃李门墙新进满，桑麻墟里旧交稀。霞城卧听金鸡唱，雨洞吟看玉蝠飞。只恐平生著书手，未容持钓老渔矶。
失题十七首·其十
作者：张弼
朝代：明

牧羊仙子宿烟萝，腾踏紫云时一过。却老不须千岁药，太平同和万民歌。眠羊何处云连野，渡虎无踪月满河。闻道使君真得诀，于今白发巳无多。
失题十七首·其十一
作者：张弼
朝代：明

客舟曾过箄溪道，乔木参天识世家。义不拾遗称长者，孝能肯搆岂浮华。綵衣群舞书香远，乌帽高峨圣泽奢。玉笛山头骑鹤去，不胜矫首泪横斜。
失题十七首·其十七
作者：张弼
朝代：明

吴淞江口海之堧，闻说留侯世业传。屯戍孤城无百雉，延师黉舍有三鳣。晴沙自葺袁崧垒，曲埼谁维吕政船。帖帖鲸波无个事，高歌长剑倚青天。
失题十七首·其十三
作者：张弼
朝代：明

稽山镜水毓诗僧，一让应堪敌四灵。綵笔辉辉扶佛日，紫衣落落验缁星。天晴蜃气连沧海，夜静鲸音彻洞庭。且咏白云三万顷，绝胜倾耳听风铃。
失题十七首·其十二
作者：张弼
朝代：明

仙李传芳今几叶，轩下亭亭双桂抽。千尺金台玉露夜，九重玉殿金风秋。影横日月参差见，香喷乾坤远近浮。惹得嫦娥同一笑，小山空自咏淹留。
失题十七首·其十五
作者：张弼
朝代：明

城隈分手七年来，忽□题缄手自开。悃款孤忠悬白日，蓬松双鬓走黄埃。神驹出水原无价，凤鸟不鸣空有台。屈指交游星散尽，九峰斜日自衔杯。
失题十七首·其十六
作者：张弼
朝代：明

鹤城西畔独凭高，忽接輶车下廓廖。萧散情怀陶靖节，幽深诗句楚离骚。江山摇落秋逾静，鸿雁归来燕去遥。邂逅且？今日醉，明朝回首隔云霄。
失题十七首·其十六
作者：张弼
朝代：明
体裁：七言律诗

鹤城西畔独凭高，忽接輶车下廓廖。萧散情怀陶靖节，幽深诗句楚离骚。江山摇落秋逾静，鸿雁归来燕去遥。邂逅且�今日醉，明朝回首隔云霄。
失题十七首·其十四
作者：张弼
朝代：明

安山道士寄诗来，又见黄花五度开。司马正当兴礼乐，季鹰聊自避尘埃。一轮明月三江水，万里清风百尺台。北望悠悠思无限，相逢且覆掌中杯。
失题十七首·其四
作者：张弼
朝代：明

曾共西林笑语来，小窗几见菊花开。金函忽自湖南到，玉节又从天上回。雪马冰车行道苦，狐裘貂帽称时裁。心知最有罗含旧，莫惜临岐倒一杯。
失题十二首
作者：张弼
朝代：明

使君新赋十梅诗，老眼惊看叹色丝。绝胜西湖千树雪，孤舟欲发重相思。我曾两宿金山寺，江海风涛入壮图。小范于今能久驻，无边清绝胜蓬壶。姑苏翰墨风流地，道观高蹲没字碑。几问章缝浑未识，独摩苍藓立多时。冒雨游山不见山，耳根空自饱潺潺。蘋蘩了却中心事，旧友新坟紫翠间。吴淞江上白云深，一屋诗书万古心。闻说墨池鱼变化，几多翘首望甘霖。腹不饥时身不寒，心头无事手头宽。父慈子孝妻贤慧，胜做当朝一品官。鸭嘴沙头竹叶舟，主人何处作清游。绿萝阴里黄茆屋，时有书声似水流。白鹤城中沸市声，谁知帘下有君平。张骞懒问支机石，得得频来讲易经。平生心事远游篇，谁信空山叫杜鹃。五岭三湘一杯酒，悠悠片月下长川。绿树村边白鹭沙，参差茆屋蜑人家。扁舟满载清风去，何处笙歌赏杏花。庭槐风静午阴多，睡起西窗日影过。自笑老来无复梦，漫看庭蚁上南柯。
失题十二首·其一
作者：张弼
朝代：明

使君新赋十梅诗，老眼惊看叹色丝。绝胜西湖千树雪，孤舟欲发重相思。
失题十二首·其七
作者：张弼
朝代：明

腹不饥时身不寒，心头无事手头宽。父慈子孝妻贤慧，胜做当朝一品官。
失题十二首·其三
作者：张弼
朝代：明

姑苏翰墨风流地，道观高蹲没字碑。几问章缝浑未识，独摩苍藓立多时。
失题十二首·其九
作者：张弼
朝代：明

白鹤城中沸市声，谁知帘下有君平。张骞懒问支机石，得得频来讲易经。
失题十二首·其二
作者：张弼
朝代：明

我曾两宿金山寺，江海风涛入壮图。小范于今能久驻，无边清绝胜蓬壶。
失题十二首·其五
作者：张弼
朝代：明

冒雨游山不见山，耳根空自饱潺潺。蘋蘩了却中心事，旧友新坟紫翠间。
失题十二首·其八
作者：张弼
朝代：明

鸭嘴沙头竹叶舟，主人何处作清游。绿萝阴里黄茆屋，时有书声似水流。
失题十二首·其六
作者：张弼
朝代：明

吴淞江上白云深，一屋诗书万古心。闻说墨池鱼变化，几多翘首望甘霖。
失题十二首·其十
作者：张弼
朝代：明

平生心事远游篇，谁信空山叫杜鹃。五岭三湘一杯酒，悠悠片月下长川。
失题十二首·其十一
作者：张弼
朝代：明

绿树村边白鹭沙，参差茆屋蜑人家。扁舟满载清风去，何处笙歌赏杏花。
失题十二首·其十二
作者：张弼
朝代：明

庭槐风静午阴多，睡起西窗日影过。自笑老来无复梦，漫看庭蚁上南柯。
姜太守廷器惠竹丝帘
作者：张弼
朝代：明

分得黄堂一丈帘，清风碧沼浪纤纤。鹤鸣昼永文书静，不放沉烟出画檐。
学懒首尾吟
作者：张弼
朝代：明

学懒年来苦未能，鸡声催促每晨兴。行亲农亩春耕具，坐伴儿曹夜读灯。起凤腾蛟词不及，春蛇秋蚓笔堪憎。劳形碌碌徒为耳，学懒年来苦未能。
守南安柬招张直
作者：张弼
朝代：明

五羊城里半诗仙，袂接神交三十年。绿发张生最年少，好来抄我紫霞篇。
宜兴之张公洞景最幽胜予尝有诗曰寄语游人休浪过洞名原是属张公今再以此诗往督之
作者：张弼
朝代：明

张公洞主寄书来，分付閒云老石苔。莫放俗尘轻点污，祗容诗客暂裴回。巢松白鹤将为马，夹道红桃倘可媒。巾舄未知何日到，小山高兴付深杯。
宜兴好寄弋阳尹李端卿兼简诸公
作者：张弼
朝代：明

吴中山水宜兴好，曾在京华得饱闻。踪迹十年嗟未到，风烟一壑要平分。笋镵茶焙铜官雨，荷盖兰舟洴浰云。更问东坡田可赎，便教儿子早耕耘。故人宦辙各西东，欲到荆南恐未逢。地主何须寻李尹，洞名原自属张公。红灰酒美衣须当，紫竹箘肥诗自工。有个墨翁应识我，谩凭把笔记行踪。
宜兴好寄弋阳尹李端卿兼简诸公·其一
作者：张弼
朝代：明

吴中山水宜兴好，曾在京华得饱闻。踪迹十年嗟未到，风烟一壑要平分。笋镵茶焙铜官雨，荷盖兰舟洴浰云。更问东坡田可赎，便教儿子早耕耘。
宜兴好寄弋阳尹李端卿兼简诸公·其二
作者：张弼
朝代：明

故人宦辙各西东，欲到荆南恐未逢。地主何须寻李尹，洞名原自属张公。红灰酒美衣须当，紫竹箘肥诗自工。有个墨翁应识我，谩凭把笔记行踪。
宝乘寺次何天衢韵
作者：张弼
朝代：明

使节驻犹川，僧房借一眠。乡心苍海外，诗思白鸥前。山耸森如戟，溪流直似弦。嗟予逐尘鞅，那得此留连。
宝珠山
作者：张弼
朝代：明

近治江山巳遍游，独遗此景古城陬。酒霞墨雨从今到，应使山灵笑点头。
宝积寺
作者：张弼
朝代：明

入寺转回廊，俄闻薝卜香。庭阶看白雪，心地得清凉。未论佛经语，且挥尘事忙。茶瓯人客往，江水又斜阳。
宝积寺
作者：张弼
朝代：明

十笏禅房十笏台，香烟花气共裴回。叮咛莫放游尘到，点破窗前紫翠苔。
客有诵予昔在淮安与异知县诗者今止记其二句用为次联足成一律以寄毕
作者：张弼
朝代：明

鸣笳击鼓忆当年，携手西湖上画船。酒气蒸霞眠毕卓，墨花飞雨舞张颠。真王祠下丛兰露，漂母矶头蔓草烟。今日相思隔千里，空馀白发照青天。
容斋为南安邓太守赋
作者：张弼
朝代：明

不挍真颜子，忘情岂老庄。休休方寸地，云路几汪洋。
宿北峨驿
作者：张弼
朝代：明

十日归轺度北峨，前临关隘喜无多。夜来春雨鸣山溜，尽泻驮江入棹歌。
宿江楼梦驾部旧寮
作者：张弼
朝代：明

身卧烟波江上楼，梦寻粉署旧交游。吏围巳散饭初下，王事方论著久留。隔座□声槐转午，满庭诗景竹鸣秋。觉来却算云泥隔，共笑谁怜独客愁。
宿浙江驿惊潮
作者：张弼
朝代：明

万里驱驰第一程，浙中山水旧经行。江船正好安眠去，又作迎潮夜半惊。
宿浯溪
作者：张弼
朝代：明

为爱浯溪七日留，苍崖渡口自维舟。隔江雨意开生画，到枕风声类早秋。披草读碑寻胜事，拂云镵石纪同游。千年遗迹无穷感，回首湘江日夜流。
宿苏桥驿始会鲁内翰偕行
作者：张弼
朝代：明

至后苏桥宿，灯前客意深。乱山初聚首，长路正同心。幽赏朱弦调，清赓素壁吟。晚来孤角起，疏雨度空林。
宿草萍驿次林都宪见素题璧韵
作者：张弼
朝代：明

四塞山岚一面当，肩舆虽稳不如航。潦侵松径溪桥滑，日转霜林野店忙。楚岫雁回秋漠漠，吴峰云净晚苍苍。壮游万里皇恩布，归及春衫旧草堂。
宿赣州临江亭
作者：张弼
朝代：明

此地古虔州，临江小寺幽。殿基苔石古，屋角树云稠。迎客僧陈榻，寻医我泊舟。城中足车马，才识此丹丘。
宿迁江邑
作者：张弼
朝代：明

迢迢向宾州，行止不可测。亭午抵迁江，逮晓发不得。邑戍两空宇，传舍四徒壁。野火明山椒，寒城坐幽寂。蕉花宛含丹，相对日再赅。营营三四吏，鸠夫醉所适。眷有儒衣冠，送迎到郊域。要治旷官僚，岂独行者惕。盖亦念所重，况此邻反侧。寄语当路人，勿诿地荒僻。
寄丘时雍太守
作者：张弼
朝代：明

灵岩寺里昔题诗，流电光阴又许时。故垒荒墟兴废梦，飞花啼鸟别离思。茫茫宦海多新进，落落吟坛几旧知。为问苏州丘刺史，画船何处醉金卮。
寄九皋胡兄
作者：张弼
朝代：明

重重楼阁护秋阴，剪烛谈诗坐夜深。一棹归来重梦到，信知还有不忘心。
寄内翰东昌张廷瑞
作者：张弼
朝代：明

望穷东北思迢迢，老鹤孤云不可招。二十年前醉泉石，九重天上自箫韶。扶持元气文章笔，扫荡尘寰花月妖。有个老生东海上，高横青眼看扶摇。
寄刘汝深
作者：张弼
朝代：明

屡约游山久未谐，山灵应笑事多乖。白云明月徒清典，短屐轻舆负好怀。遥忆金尊双舞剑，谁提铁笔一镵崖。刘郎更与桃花约，三月春风正自佳。
寄南安
作者：张弼
朝代：明

别吾旧治巳三年，黎庶应须胜却前。樵牧绿林无暴客，弦歌黉舍有英贤。金鳌阁上元宵宴，横浦桥头端午船。闻道今秋更丰稔，未知斗米可三钱。
寄南安沈照府
作者：张弼
朝代：明

白发慈亲健，青春诸子贤。堂东公事暇，高枕且陶肰。
寄南安蔡经府
作者：张弼
朝代：明

相逢闽友厌闽音，莲幕先生动我心。接得南安书一纸，年来应恐二毛侵。
寄友
作者：张弼
朝代：明

去年今日棘闱中，文笔相辉气吐虹。今日思君更千里，独凭轩槛溯长风。
寄唐饬轩亲家
作者：张弼
朝代：明

不见逾三月，江城趣若何。吴歌秧马歇，荆俗艾人多。篱落依青涧，琴书对碧萝。秋风归故里，短棹候相过。
寄大行人姚世昌使暹罗二首
作者：张弼
朝代：明

芙蓉江上饯东风，梅岭南来望去鸿。闻说近来消息好，海波一碧玉壶空。郡衙襦裤两孩提，也辱先生一命题。为报近来粗识字，时分风栗觅霜梨。
寄大行人姚世昌使暹罗二首·其一
作者：张弼
朝代：明

芙蓉江上饯东风，梅岭南来望去鸿。闻说近来消息好，海波一碧玉壶空。
寄大行人姚世昌使暹罗二首·其二
作者：张弼
朝代：明

郡衙襦裤两孩提，也辱先生一命题。为报近来粗识字，时分风栗觅霜梨。
寄太原同知姜文博二首
作者：张弼
朝代：明

太原别驾姜文博，底事平生酷好书。万里关山频致简，五更风雪独巾车。乌皮几当千金璧，白练裙轻百斛珠。凡笔愧非王内史，徒劳注想欲何如。璧雍襟佩玉京尘，徒步从游独我亲。红烛飐风诗草定，紫毫飞雨墨花新。梵王宫里松阴夜，郭隗台前草色春。翘首东吴望西晋，六千里外各伤神。
寄太原同知姜文博二首·其一
作者：张弼
朝代：明

太原别驾姜文博，底事平生酷好书。万里关山频致简，五更风雪独巾车。乌皮几当千金璧，白练裙轻百斛珠。凡笔愧非王内史，徒劳注想欲何如。
寄太原同知姜文博二首·其二
作者：张弼
朝代：明

璧雍襟佩玉京尘，徒步从游独我亲。红烛飐风诗草定，紫毫飞雨墨花新。梵王宫里松阴夜，郭隗台前草色春。翘首东吴望西晋，六千里外各伤神。
寄建昌太守秦廷韶
作者：张弼
朝代：明

老守题诗寄少游，天涯几度断鸿秋。丹心自许乾坤识，白发谁怜岁月流。莼菜关情千里外，杜鹃惊梦五更头。章江北至云南去，独倚斜阳铁汉楼。
寄张司业归休坠马伤足
作者：张弼
朝代：明

天上归来万想空，马蹄偶尔踏东风。翻身忽断青丝鞚，踠足聊凭紫竹筇。野渡渔舟人竞趁，名园纵酒客能供。玉堂璧水浮生梦，从此都将付塞鸿。
寄张司业振烈被诬家居
作者：张弼
朝代：明

少司成下老门生，十载追思万种情。埃墨却疑颜子饿，浊流难污伯夷清。百年邃阁尘谁扫，万丈阴崖雪自明。闻说先生浑不计，酒尊诗句写和平。
寄张茂兰
作者：张弼
朝代：明

别离无远近，不见只生愁。安得青云路，常时并辔游。
寄徐士贤
作者：张弼
朝代：明

江阴故人徐荆州，平生经略富才猷。作官州县才少试，巳有声华迈辈流。我思璧水西堂夜，历指□修希□驾。辘轳名场二十年，绿发光阴不容借。书来问我勾漏砂，古人此事诚虚华。不如阅今古亿万□，屈伸变化犹龙蛇。
寄徐时用
作者：张弼
朝代：明

同邸每同游，别来俱白头。古心遭俗骂，老眼阅时流。明月三江棹，清风百尺楼。更期东海上，鹤氅伴閒鸥。
寄德庆管知州二首
作者：张弼
朝代：明

故人不相见，三度梅花春。梅花最清白，写寄见情亲。庾岭梅花国，盈盈天下白。君从岭上过，借问曾相识。
寄德庆管知州二首·其一
作者：张弼
朝代：明

故人不相见，三度梅花春。梅花最清白，写寄见情亲。
寄德庆管知州二首·其二
作者：张弼
朝代：明

庾岭梅花国，盈盈天下白。君从岭上过，借问曾相识。
寄文温州
作者：张弼
朝代：明

短棹轻舟载夕阳，独寻新句下横塘。白鸥却是催诗使，飞探蘋洲醉墨香。
寄朱南安
作者：张弼
朝代：明

淇都门外一方舟，细话交承与旧游。还我江湖浑自得，寄君狱市复何忧。四时佳致金鳌阁，万古高风铁汉楼。为谢南安诸父老，微官宁免素餐羞。
寄李郎中贞伯
作者：张弼
朝代：明

文章星斗气如春，元是乌衣巷里人。避世身从床后匿，忧时书向榻前陈。十年郎署冯唐老，千古孔门原宪贫。何日相逢吴下醉，秋风老尽紫丝莼。南安郡里寄书来，又复榴花五度开。陶令解官空白发，山翁当道正青才。绛纱弟子传三礼，粉署宾寮共一杯。老我有怀何日会，月明空望凤凰台。
寄李郎中贞伯·其一
作者：张弼
朝代：明

文章星斗气如春，元是乌衣巷里人。避世身从床后匿，忧时书向榻前陈。十年郎署冯唐老，千古孔门原宪贫。何日相逢吴下醉，秋风老尽紫丝莼。
寄李郎中贞伯·其二
作者：张弼
朝代：明

南安郡里寄书来，又复榴花五度开。陶令解官空白发，山翁当道正青才。绛纱弟子传三礼，粉署宾寮共一杯。老我有怀何日会，月明空望凤凰台。
寄李颙若贤婿
作者：张弼
朝代：明

李郎耕读浦云边，绕屋鱼池二顷田。珍重教儿从小学，外家却有旧韦编。
寄杨维新学士
作者：张弼
朝代：明

闻君红颊映乌髭，老我清江照鬓丝。独守庚申君得法，同生乙巳我为雌。一灯旧借东邻照，万里今悬南国思。紫阁彤庭严密地，便风休寄故人诗。
寄浙江宪副张廷芳
作者：张弼
朝代：明

禁禦西头卓笔楼，势穿穹昊气横秋。十年东海叨同醉，万里南州念旧游。风月每寻周子乐，江湖又负范公忧。嗟予自发瓜期近，有约西湖一放舟。
寄王清夫
作者：张弼
朝代：明

南浦亲知别五年，作书无暇托君传。五杯酒量浑如旧，八斗诗才不及前。晓日叨陪枫陛仗，春风最忆竹溪船。二三襟佩从游者，肯向云衢著祖鞭。
寄翟太常
作者：张弼
朝代：明

报恩寺里同年会，又过莺花十四番。荣辱升沉浑似梦，死生契阔不须论。孤魂吊月音书断，老马嘶风意气存。寄语清卿休袖手，淡云疏雨正黄昏。
寄职方刘时雍同寮
作者：张弼
朝代：明

我有故人职方刘，青鸾骨相悬珠眸。吐辞非劲亦非柔，东风吹春明月秋。少年经义冠南州，时人错认文章流。拜官偶作司马俦，边陲万里劳谋猷。高冠博带青缣裘，赢马彳亍前无驺。谁知身与庙廊忧，小窗健笔风飕飕。剚蛟扼虎驱貔貅，事当疑义少冥搜。长僚可否进宸旒，睿谟圣断天地侔。风行雷厉遍遐陬，顿令愁叹皆歌讴。乃知片言少绸缪，赎取沙场万髑髅。貂蝉不觉生兜鍪，职方小臣不知由。丈夫济世机可投，冯唐郎署亦伊周。何须金紫身公侯，我心如蚁才如鸠。也曾十载同君游，出守何能展一筹。静坐饱餐恒自羞，摩挲老眼斗南楼。望君心事范苏州，悠悠富贵如浮沤。
寄胡九万二首
作者：张弼
朝代：明

诗景诗朋双美具，多因酒困废吟哦。别来最是关心处，轩外青山瞰绿波。凄风挟雨滞归舟，孤负归期信宿留。借问昨宵东阁下，果烹鸡黍待来否。
寄胡九万二首·其一
作者：张弼
朝代：明

诗景诗朋双美具，多因酒困废吟哦。别来最是关心处，轩外青山瞰绿波。
寄胡九万二首·其二
作者：张弼
朝代：明

凄风挟雨滞归舟，孤负归期信宿留。借问昨宵东阁下，果烹鸡黍待来否。
寄致仕张佥宪
作者：张弼
朝代：明

长安西第出尘楼，暮饮朝吟忆旧游。别去西京逾十载，可怜一日抵三秋。团鱼无复朝回馔，舞鹤犹存壁上榴。纵是回仙也头白，浮名何必绊浮沤。
寄节推韩驭民
作者：张弼
朝代：明

金尊银烛醉西堂，舞袖翻风拂雨凉。今夜相思对明月，计程应巳到南昌。
寄赣州姜太守
作者：张弼
朝代：明

甲厂尘街挟册游，黄花二十四回秋。一轮五马山前月，千里九龙江上楼。豪兴未除湖海气，流年不管庙堂忧。前宫正是沧洲吏，定有甘棠在道周。
寄郑蕃先生
作者：张弼
朝代：明

文采风流郑子真，乍交浑若故交人。归舟风雨相思梦，多在钓滩烟水滨。
寄金陵王尚文
作者：张弼
朝代：明

司谏王郎我旧知，薛逢诗句李憨棋。曾从虎口中间过，赢得归来两鬓丝。
寄钟狂客
作者：张弼
朝代：明

狂客别来音信无，定应骑马入皇都。岭南尽有佳山水，莫向君王乞鉴湖。
寄锡山邹逸人
作者：张弼
朝代：明

歌吹当时上凤台，忽惊三十五年来。题诗欲问城南杏，肯为诗翁白发开。
寄陆廉伯谕德
作者：张弼
朝代：明

前书未到后书催，千字曾无一字回。可是云泥真隔绝，每临风月独裴回。退朝俗务新诗债，出郭清游旧酒醅。啼鸟嘤嘤在高树，可曾侧耳一听来。
寄陈仲智太守
作者：张弼
朝代：明

遥闻五马出行春，麦陇桑阴动浃旬。泮水紫芹云霭霭，圜扉碧草雨津津。轻舟健马迎新使，美酒清诗会故人。黄霸年来将入相，京华卜第欲为邻。
寄陈梓之
作者：张弼
朝代：明

北往南来事几多，朱颜绿鬓近如何。得閒且与酒为伴，有兴莫教诗作魔。不信终南开捷径，自甘砥砺障颓波。赠行草字三千纸，只为深情不博鹅。
寄陈永叔
作者：张弼
朝代：明

楼上先生不下楼，酒尊诗卷自优游。从他白日无情甚，纵尔清閒也白头。
寄韩推官
作者：张弼
朝代：明

韩侯误入冯夷宫，左右手携三玉童。冯夷见之惊喜道，韩侯南海真英雄。真英雄，毋再往，冯河之戒天日朗。老鳄长鲸解爱才，云䰇双捧归蓬莱。
寄韩推官
作者：张弼
朝代：明
体裁：古风

韩侯误入冯夷宫，左右手携三玉童。冯夷见之惊喜道，韩侯南海真英雄。真英雄，毋再往，冯河之戒天日朗。老鳄长鲸解爱才，云鬐双捧归蓬莱。
寄鹧鸪叟褚克用
作者：张弼
朝代：明

童稚情亲五十年，共将白发照青天。当时华屋苍烟里，此老清名黄浦边。鹦鹉才高谁与赏，鹧鸪声苦自堪怜。还须放棹竹冈曲，草榻茆堂共被眠。
寄龙太守先生
作者：张弼
朝代：明

秣陵珂马晋陵舟，三十年来忆旧游。浩气不随秾李艳，清风常共大江流。韩公未老齿先豁，杜子多愁鬓巳秋。我欲相寻问真诀，崆峒道士肯点头。
寒山拾得歌
作者：张弼
朝代：明

香积厨中涤斋钵，窃□饕残苟为活。蓬头垢面欺俗流，还赖丰干一饶舌。君不闻稷也亦弃儿，伊谁拾得之。后世烝民饱粒食，却事荒唐佞禅伯。滔滔无计障奔澜，令我抚图三叹息。
寓吴山驿
作者：张弼
朝代：明

两度重阳客里身，一番秋信一番心。黄花绿醑閒相对，岳色江声晚独吟。旅雁嗷云湘水碧，寒蛩催晓越山深。故园若问归消息，古树飘香已满林。
寓居仙人巷口号
作者：张弼
朝代：明

有约春风看杏花，远携书剑客京华。故人若欲寻踪迹，仙巷东头第一家。
寓馆述怀
作者：张弼
朝代：明

为客京华若转蓬，移家又向玉河东。谩凭白石看新绿，懒著青鞋踏软红。三月风光浑梦鹿，半生事业尚雕虫。床头旧酝江南物，且约心知一醉同。
寿兰溪翁
作者：张弼
朝代：明

木樨风细罗衣薄，锦瑟瑶笙相间作。兰溪溪上研山前，胜会无如初度乐。初度乐，乐未央，黄精紫芝堪作粮。笑看花甲数百转，安期老去眉如霜。
寿同年陈廷琏乃翁医官时廷琏知徐州
作者：张弼
朝代：明

乌纱翼翼袂翩翩，半是诗翁半是仙。郏下锦袍三二子，寰中花甲几千年。家传自有君臣药，禄养何须子母钱。读罢黄庭春睡起，彭城山色酒杯前。
寿嘉兴程同知
作者：张弼
朝代：明

郁孤台下笋芽肥，西隐山前花半稀。此日分携云北去，今朝来唱鹤南飞。三年别驾仍青眼，一荐崇阶待紫薇。东□蟠桃新种得，相邀几度看芳菲。
寿徐郎中歌
作者：张弼
朝代：明

清溪直下几千丈，桐庐山色相荡漾。左回右抱徐卿门，钟灵孕秀奇而壮。徐卿筡卿何可当，七十巳封司马郎。童颜鹤发今八十，大夫□□尤辉煌。惟此生辰春欲半，东风醉人花烂漫。乌妙镂带红锦袍，笑捧霞觞乐清宴。君不闻南斗之傍桃下人，□□更□三千春。
寿日
作者：张弼
朝代：明

江南老母寿，仲子滇南游。季复南交使，天涯最尽头。三方同一念，异域耿孤愁。何日登堂庆，兄供弟勤酬。山灵如我？，岐路莫悠悠。
寿日
作者：张弼
朝代：明
体裁：古风

江南老母寿，仲子滇南游。季复南交使，天涯最尽头。三方同一念，异域耿孤愁。何日登堂庆，兄供弟勤酬。山灵如我�，岐路莫悠悠。
寿某夫人
作者：张弼
朝代：明

海上诸山何渺渺，竹西却有真蓬岛。鸾车鹤驭来群仙，上元夫人庆难老。夫人诞节当上元，碧桃吐艳东风暄。绀螺深杯酌北海，漫看堂背千年萱。
寿某夫人歌
作者：张弼
朝代：明

海上奇峰摇紫烟，烟中鸾鹤何联翩。麻姑笑抱罗浮仙，上元夫人初度筵。夫人双鬓如青莲，花甲来赴六十年。罗浮梅花香薰天，麻姑□瓜擘□弦。霞觞满捧大人前，祝尔永为尘世仙。圣明恩封来如用，锦袍翟茀弄曾玄。
寿某夫人歌
作者：张弼
朝代：明

鸿胪夫人天下奇，六子济济贤名齐。宪府侯门见麟凤，义路文场丽駃騠。四郎承恩尚官主，令闻令望如璋圭。同献白玉觞中黄封酒，麻姑王母何足为等夷。况今才七十，千岁是佳期，须看白发重玄齿更齯。金碧肩舆入朝去，万寿宫前拜舞春熙熙。
寿某隐君歌
作者：张弼
朝代：明

闽山隐君徵不起，共把诗书淑乡里。坐看流光七十回，苍颜皓发如黄绮。阿威玉斧绣衣裳，远寄新词劝寿觞。世间万事何足论共须，更醉三万六千场。
寿程夫人六十
作者：张弼
朝代：明

凤冠昔日谒椒房，袖惹天家万寿香。更待数回花甲转，重来拜献九霞觞。
寿编修徐时用
作者：张弼
朝代：明

阳羡之山，不产钜株。阳羡之水，不育钜鱼。山水之秀钟为儒。九重敷奏动天听，片言激俗开蒙愚。天子置之螭坳凤沼掌纶綍，袭以五色云霞文锦裾。绂麟之祥在今日，金樽玉醴来天厨。子房厌从赤松老，高冠长剑趋座隅。挥笔蛟龙走，举勺鲲鲸呿。真阳燥吻不易润，要将东海为盘盂。与君大酌三千载，醉美日月双明珠。
寿萱堂歌
作者：张弼
朝代：明

白砂世家吴公子，蝉联奕世承诗礼。西村先生尤著各，龙眠禽演穷神理。八十仙游仙姥存，于今九十如青春。目辨飞鸿耳闻蚁，健行□笑□惊人。□下佳儿将七十，左右曾云何戢戢。高堂悬扁称寿萱，一门和气春风入。佳儿满捧黄金觞，拜祝母寿天地长。儿兮儿兮吞沧海，日日醉舞天地长。
寿藏
作者：张弼
朝代：明

万顷晴云一茧窝，春风载酒听笙歌。问渠何日来居此，且看桑田生白波。
寿邵母
作者：张弼
朝代：明

麻姑笑坐紫鸾车，夜过东陵旧相家。白玉壶中倾竹叶，青云堂上醉萱花。九还漫鍊终须就，六甲才周未足誇。更报儿郎好消息，曲江骑马试乌纱。
寿金员外父母
作者：张弼
朝代：明

括苍山中双凤凰，九苞五采何辉光。雌雄相应鸣朝阳，易春浩荡殊未央。凤凰敛翅白云乡，群雏连轩起高翔。凤兮凰兮岁月长，花甲才周何足量。昆崙竹实盈瑶筐，昆崙云窦流瑶浆。俛饮仰啄三千霜，两轮日月空自忙。神尧传中元姓张，泰山为豆海为觞。更邀月娥舞霓裳，寿比凤凰寿无疆，高歌同看混玄黄。
尝论世无神仙如伯夷叔齐可谓神仙也巳信笔一绝
作者：张弼
朝代：明

服食求神仙，何如孤竹子。一食西山薇，万古当不死。
山行
作者：张弼
朝代：明

苍烟欲散日初明，落木风高万里程。祗恐行人惊远道，空山？鸟寂无声。
山行
作者：张弼
朝代：明
体裁：七言绝句

苍烟欲散日初明，落木风高万里程。祗恐行人惊远道，空山�鸟寂无声。
山行喜晴
作者：张弼
朝代：明

曲磴盘云树杪行，总教来去几长亭。东风自与行人便，扫断蛮烟瘴雨腥。行人行路喜山行，高下山花杂鸟声。更转云岩凌绝涧，石泉清思玉琮琤。
山行喜晴·其一
作者：张弼
朝代：明

曲磴盘云树杪行，总教来去几长亭。东风自与行人便，扫断蛮烟瘴雨腥。
山行喜晴·其二
作者：张弼
朝代：明

行人行路喜山行，高下山花杂鸟声。更转云岩凌绝涧，石泉清思玉琮琤。
山行次鲁公韵
作者：张弼
朝代：明

龙函凤诏百蛮开，迢递逾年未拟回。晓度竹桥涵碧影，暮经山烧扑寒灰。孔明一为炎刘入，赵尉初烦陆贾来。声教于今真□暨，礼文应备不须裁。
左江联句
作者：张弼
朝代：明

左江晴日溯轻舠，风物撩人兴益豪。山好只疑行画里，滩危真觉泛槎高。清樽小共掀蓬坐，侧枕频惊举楫号。岩集隐猿连晓树，案罗美鹧杂溪毛。踏青歌陋闻蛮国，浮白杯香醉峒醪。波漾鸭头衣借色，茗翻蟹眼鼎生涛。谁云石窟藏银瓮，自爱泉音度玉璈。雨酿薄寒襟袖爽，棹回新涨水云劳。子长宁尽天涯味，韩老犹焚晷后膏。每厌鱼腥过竹栅，生憎鸥迹占蘅皋。木棉花发霞欹岸，驮板津虚月满艚。学得芦笙童仆喜，联催钵韵鬼神鏖。时看落纸行鸦墨，却忆当筵夺绣袍。取次算程惊岁月，峥嵘承命幸逢遭。虚誇博望星河迥，仍鄙终军节钺叨。乡梦直随芳草遍，游踪还纪翠崖牢。声传觱篥来空谷，光露干将泣巨鳌。沙驿泊迟常列炬，丝桐承夜辄鸣猱。悠悠远思弥南极，﨣﨣前驱属右櫜。明到京华春正好，紫宸风暖拂旌旄。
巧石歌
作者：张弼
朝代：明

麻姑夜谒西王母，沈醉归来鸾髻亸。道人飞剑蹑罡风，斫得髻稍云一朵。婀娜玲珑似掌高，玉山春晴烟雾消。置我笔山砚池侧，小斋清绝无虚嚣。从知此石还胜髻，世间高髻多为妖。呜呼汉宫唐殿兰膏馥，玉环飞燕终遗毒。不如对此书快读，起来普作天下苍生福。
平梅岭二首
作者：张弼
朝代：明

梅关新甃磴层层，步入云霄不觉升。昔日盐车垂耳者，四蹄风雨足奔腾。廿五里街如砥平，东西行李往来轻。寄声海外诸番国，王道平平正好行。
平梅岭二首·其一
作者：张弼
朝代：明

梅关新甃磴层层，步入云霄不觉升。昔日盐车垂耳者，四蹄风雨足奔腾。
平梅岭二首·其二
作者：张弼
朝代：明

廿五里街如砥平，东西行李往来轻。寄声海外诸番国，王道平平正好行。
广东孙寿九龄寄书至
作者：张弼
朝代：明

万里忽逢孙九龄，传书细话故人情。梁鸿怜我头先白，韩愈相看眼更青。铁汉楼头春色好，金莲山上月华明。令人梦入梅花国，却恨谁家玉篴声。
庆东庄大哥寿
作者：张弼
朝代：明

东庄主人适初度，春风明日是花朝。东海蟠桃正烂漫，弟兄同看两三遭。
庚申夜作
作者：张弼
朝代：明

懒守庚申夜，惟耽熟睡甜。三尸尔自诉，一念我何惭。纳纳乾坤大，悠悠岁月淹。旧庐东海上，归计不须占。
庭湖
作者：张弼
朝代：明

雁过衡山又北飞，槱迟湖上稻梁肥。苏卿郝使今何在，嬴得往来无是非。
廖孝子歌
作者：张弼
朝代：明

援绿绮，弹白华。白华调高弦欲绝，弦绝肠断令人嗟。嗟嗟孝子廖振万，茕茕哭父情无限。阻秋兮秋复春，阻夜兮夜复旦。泪洒树兮树为枯，泪沾石兮石亦烂。嗟嗟孝子何精诚，皇天无语垂哀矜。潺潺沧水呜呜咽，如悲孝子之哭声。
张丞相祠
作者：张弼
朝代：明

时将小至始凄风，锦树溪山富贵冬。丞相祠前荐浮蚁，将军岭上望高鸿。紫云西北三光近，沧海东南万国通。乐与故人同一醉，欲骑黄鹤从飞龙。张相新祠何处寻，梅花岭上最高岑。云封一室藏金鉴，泉滴层阶奏玉琴。后世竞传开路迹，当时未尽补天心。李猫耸耳青骡远，独立西风慨古今。
张丞相祠·其一
作者：张弼
朝代：明

时将小至始凄风，锦树溪山富贵冬。丞相祠前荐浮蚁，将军岭上望高鸿。紫云西北三光近，沧海东南万国通。乐与故人同一醉，欲骑黄鹤从飞龙。
张丞相祠·其二
作者：张弼
朝代：明

张相新祠何处寻，梅花岭上最高岑。云封一室藏金鉴，泉滴层阶奏玉琴。后世竞传开路迹，当时未尽补天心。李猫耸耳青骡远，独立西风慨古今。
张行人银汉遨游图
作者：张弼
朝代：明

东溟仙人事游冶，稳骑六气如驯马。双袂翩翩历紫清，回看一道银河泻。河中谁汎莲叶舟，玉节翠旂张使者。昔日灵槎巳腐烂，换得莲舟更潇洒。天孙投杼笑相迎，与尔一别三千龄。卯金木子又天水，天下纷纷今几更。凤阳真人握长剑，汛埽六合开大明。圣子□孙亿万世，三辰五纬皆安宁。我欲赠尔支机石，□劳远访严君平。但裁十帧文龙锦，为我拜献白玉京。龙衮纵无分寸阙，庶可以之颁后庭。使者慇勤谢情好，远物奇珍作所宝。小臣持节遨银河，特访南箕傅岩老。天孙施巧但教民，女织男耕共温饱。
归自昌江宿丕礼夜雨日阴多风次前韵
作者：张弼
朝代：明

市桥江路悄风辰，度岭盘云野鹤身。万里怀归当寿日，百年称庆几逢春。山光入暮看常好，竹意笼云郁未伸。隐轼懵腾惊缩地，不禁山径鹊声频。
归至姑苏同会稽陶世和年兄晚酌
作者：张弼
朝代：明

夜泊苏台月，微茫晓渡湖。野云将雨合，风力著帆粗。惊喜家山近，翻思客路孤。小铛温竹叶，相对谩歌呼。
归途值雨谢迎送官
作者：张弼
朝代：明

归路交山化雨零，瘴烟消尽海峰青。云随旌旆龙蛇远，春度郊原草木馨。南北皇图原一统，衣冠清淑自三灵。迢迢迎送今成别，回首晴霞粲晚汀。
归途望西林寺塔
作者：张弼
朝代：明

西林古塔势凌霄，是我门庭碧玉标。归马尚悬□五堠，行人先指读书巢。
徐州老鸦歌
作者：张弼
朝代：明

徐州老鸦今有无，张湾柳树半凋枝。同舟三年两人在，梦中相见亦胡卢。胡卢笑罢还叹息，茂兰巳作泉台客。两人居京相见稀，年齿参差发俱白。平生事业不尽怀，谁洗磊落桃抑塞。我有江南酒一尊，君烹庭中鸡一只。沈醉重温旧笑谈，何须俛仰乾坤计宽窄。
徐氏赏铜丝灯
作者：张弼
朝代：明

太平京国万家灯，东巷徐家最有名。金网漏光华月小，绣幡拖影綵云轻。尊前何用蛾眉舞，笔底能令鬼胆惊。试问去年同赏者，天涯星散不胜情。
得姚世昌之报
作者：张弼
朝代：明

报道吾家第二郎，浙闱帘外踏秋香。又驰行李趋金阙，此际相将过大江。
得玉山蒋仲学书
作者：张弼
朝代：明

故人书自玉山来，细认缄题手自开。怪问道途淹岁月，惊看笔札出风埃。陆云自是三吴俊，百里原非庞统才。后会未知何处是，再三展读几裴回。
德州遇诸同年
作者：张弼
朝代：明

德州南下水如烟，忽报青帘绣柱船。旧太守逢新太守，老同年见小同年。官程有限难留久，情绪多端话不全。分手匆匆空怅望，野云沙树夕阳边。
德庆州奠教谕李经田先生基
作者：张弼
朝代：明

采蘋遥荐太平庄，云拥青螺万古藏。独立门墙增感慨，春阴桃李自成行。
德星堂歌
作者：张弼
朝代：明

灵台仙郎□石流，望望闽天指女牛。女生中间德星聚，祥光正烛三山陬。三山徵士高堂上，和气雍雍崇礼让。苍颜黄发对简编，玉面青衿趋屦杖。有犹子兮绣豸衣，龙章凤敕天上归。□□当时太丘长，于今还更盛容辉。
忆同年会寄章黄门元益
作者：张弼
朝代：明

春来都下同年会，我在天涯独自吟。花好空劳元白梦，黍香孤负范张心。征鸿渺渺述残雪，啼鸟嘤嘤隔远林。归到曲江春尚在，一枝红杏劝重斟。
忆白鹇寄鲁内翰
作者：张弼
朝代：明

野人乞字笼鹇送，我为求诗转赠君。相忆前来云水阔，对鹇佳句久无闻。
怀养素王用宾
作者：张弼
朝代：明

吾妻之兄六十馀，子孙共守旧时书。象眠匣底先公笏，马集门前长者车。不饮却能留客醉，有才懒出应时需。去年寄我真行草，颗颗骊龙颔下珠。一别王郎六载馀，平安时接数行书。昔闻匣锁双龙剑，今见门迎五马车。薄取田租人肯负，多藏海错客频需。九天使者搜才俊，沧海还遗照乘珠。
怀养素王用宾 内子云养素生日乃十月廿五也遂用前韵作二律俟到家持酒补之 其一
作者：张弼
朝代：明
体裁：七言律诗

惜春花吐小春馀，海上风光最可书。度曲韦娘青玉案，吹箫子晋綵云车。时称隐操谁能识，天与遐龄不待需。凤嘴作胶鸾可续，明年看弄掌中珠。
怀养素王用宾·其一
作者：张弼
朝代：明

吾妻之兄六十馀，子孙共守旧时书。象眠匣底先公笏，马集门前长者车。不饮却能留客醉，有才懒出应时需。去年寄我真行草，颗颗骊龙颔下珠。
怀养素王用宾·其二
作者：张弼
朝代：明

一别王郎六载馀，平安时接数行书。昔闻匣锁双龙剑，今见门迎五马车。薄取田租人肯负，多藏海错客频需。九天使者搜才俊，沧海还遗照乘珠。
怀养素王用宾·其二
作者：张弼
朝代：明

阿妹归来称寿馀，诸甥又捡绂麟书。关西雀鳣推前辈，渭上态罴载后车。北海酒尊能自献，南山诗句不劳需。花前燕坐看花甲，百转千回一贯珠。
怀养素王用宾·内子云养素生日乃十月廿五也遂用前韵作二律俟到家持酒补之
作者：张弼
朝代：明

惜春花吐小春馀，海上风光最可书。度曲韦娘青玉案，吹箫子晋綵云车。时称隐操谁能识，天与遐龄不待需。凤嘴作胶鸾可续，明年看弄掌中珠。阿妹归来称寿馀，诸甥又捡绂麟书。关西雀鳣推前辈，渭上态罴载后车。北海酒尊能自献，南山诗句不劳需。花前燕坐看花甲，百转千回一贯珠。
怀友
作者：张弼
朝代：明

懒展残编倚小窗，竹风洒面睡魔降。怀人应是人怀我，目断蘼芜燕子双。飞花渺渺送春归，忽漫钩帘对夕晖。竹下小池双翡翠，衔鱼飞过绿苔矶。
怀友·其一
作者：张弼
朝代：明

懒展残编倚小窗，竹风洒面睡魔降。怀人应是人怀我，目断蘼芜燕子双。
怀友·其二
作者：张弼
朝代：明

飞花渺渺送春归，忽漫钩帘对夕晖。竹下小池双翡翠，衔鱼飞过绿苔矶。
怀天骏第二首
作者：张弼
朝代：明

海国茫茫独雁飞，仲宣楼上又斜晖。杏园春信催行李，好制燕都远客衣。倚天长剑重须磨，越砥鹈膏今若何。闻道有人占北斗，双龙紫气近尤多。
怀天骏第二首·其一
作者：张弼
朝代：明

海国茫茫独雁飞，仲宣楼上又斜晖。杏园春信催行李，好制燕都远客衣。
怀天骏第二首·其二
作者：张弼
朝代：明

倚天长剑重须磨，越砥鹈膏今若何。闻道有人占北斗，双龙紫气近尤多。
怀蕲州仲兄后乐二首
作者：张弼
朝代：明

秋思无端日夕深，远从湘水寄穷吟。西风落木惊寒暑，南国浮云变古今。自是贾生多感概，未应坡老坐销沉。登楼莫听蕲阳篴，吹落梅花总不禁。白下风涛深复深，短蓬长日系孤吟。寒楸极目空南北，春草关情共古今。窦业有传真自慰，韩疏无援岂终沉。感来几欲驰长句，绿浅芭蕉尚未禁。
怀蕲州仲兄后乐二首·其一
作者：张弼
朝代：明

秋思无端日夕深，远从湘水寄穷吟。西风落木惊寒暑，南国浮云变古今。自是贾生多感概，未应坡老坐销沉。登楼莫听蕲阳篴，吹落梅花总不禁。
怀蕲州仲兄后乐二首·其二
作者：张弼
朝代：明

白下风涛深复深，短蓬长日系孤吟。寒楸极目空南北，春草关情共古今。窦业有传真自慰，韩疏无援岂终沉。感来几欲驰长句，绿浅芭蕉尚未禁。
思笼驿纪事
作者：张弼
朝代：明

五筦当炎荒，天气固莫测。群动蛰重阴，营火何由得。依依粲南荣，耿耿流西壁。复有卧内蛟，㗀咿破孤寂。枯灯自长夜，寒日正短赅。大造何容心，有翘纵所适。柰此皇图中，冷暖若两域。调摄惟若时，远臣独惊惕。？䧢日不暇，中宵尤反侧。题诗为纪异，思笼驿山僻。
思笼驿纪事
作者：张弼
朝代：明
体裁：古风

五筦当炎荒，天气固莫测。群动蛰重阴，营火何由得。依依粲南荣，耿耿流西壁。复有卧内蛟，㗀咿破孤寂。枯灯自长夜，寒日正短赅。大造何容心，有翘纵所适。柰此皇图中，冷暖若两域。调摄惟若时，远臣独惊惕。�䧢日不暇，中宵尤反侧。题诗为纪异，思笼驿山僻。
悬榻轩为金陵刘某作
作者：张弼
朝代：明

一榻高悬坐者稀，眼中浑不为轻肥。挑灯细读陈蕃傅，徐孺原来是布衣。
悲管孺人
作者：张弼
朝代：明

黄鹤双双飞，雄死雌独归。血口衔坠羽，铩翼覆孤儿。巢冰不言冷，啄雪不言饥。茫茫海波涸，节节南山夷。山夷海自涸，我足终不移。我足终不移，我心天地知。九泉遇故雄，略不愧当时。岂独韩朋木，终为连理枝。
惜母山新路词
作者：张弼
朝代：明

傍水绿山石路萦，昔时荦确今时平。伊谁凿者文知县，千载行人有颂声。
惜菊写似董良谟
作者：张弼
朝代：明

晚香老懒日相亲，可奈朝来渐觉陈。西子面□鸾镜月，杨妃心怯马嵬尘。写怀顿觉诗无料，解闷还凭酒有神。寄语西风看花伴，落英堪嚼也堪纫。
惶恐滩
作者：张弼
朝代：明

异域经年到，孤舟万里还。壮怀看入鬓，惶恐过前滩。
感兴
作者：张弼
朝代：明

平生浑未识丹砂，赤土时将向客誇。忽悟自家丹一寸，辰州尤更隔天涯。
慈乌歌为杨景詹题
作者：张弼
朝代：明

昨夜梦慈母，今朝听慈乌。慈乌哑哑尾毕逋，衔食哺母如哺雏。可怜人子不如乌，子欲养母母先殂。母不逮养，有子如无。纷纷血泪何时枯，纷纷血泪何时枯。
戏报后使三公
作者：张弼
朝代：明

君来路，我归路，路上风光君细数。总来十八短长亭，一日一亭君莫苦。
戒诗
作者：张弼
朝代：明

年来诗作祟，努力戒吟哦。忽与景相会，其如兴到何。水中难按瓠，弦上肯留笴。挥笔且扫埽，伊谁问华佗。
户部员外江原一同过庆云庄因怀南安之会赋此
作者：张弼
朝代：明

楼船同过庆云庄，忽忆南安旧醉狂。舞影歌声驱笔阵，珠光玉洁落诗囊。青云为客江山异，白日催人岁月忙。寄语夕阳南去雁，张翰正在水云乡。
抚琴图
作者：张弼
朝代：明

我有太古琴，珍藏重千金。欲以弹古音，简淡不合今。人心欲以弹今音，手指羞涩空沈吟。伯牙弦绝钟期死，后世惟传画图耳。抚图三叹写新诗，林外飘风送官徵。
拙女词
作者：张弼
朝代：明

团扇初成梧叶秋，夹罗欲试又重裘。也知不是时来早，拙女囊空自晚谋。拙女囊空自晚谋，清寒到底未为羞。盈箱锦绣依时著，多在春风十二楼。
拟安石答
作者：张弼
朝代：明

东山谢安石，答尔张汝弼。我渐旷达风，未免风流癖。起来济苍生，谈笑安王室。尔独不闻白眼王金陵，平生廉谨冠世名。得君不啻鱼水乐，甘心乃从狐鼠朋。只手上遮天眼黑，纵横颠倒县苍生，遂令磬石如浮萍。乃知士当存大节，琐琐小器何足称。尔生濂洛后，述途见日星。当自得师报明廷，何须戏与我争衡。东山石无语，落日天冥冥。
挽义民陆宗秀
作者：张弼
朝代：明

积粟曾将赈一乡，旌门棹楔焕龙光。满期桃李春风治，遽梦松楸夜雨凉。花落鹃声啼别院，月明鹤影吊空堂。扁舟偶过平湖曲，试读穹碑足感伤。
挽俞进士母词
作者：张弼
朝代：明

夕阳萧萧椰叶阴，桐花小凤惊悲吟。高堂仙姥梦魂断，遗簪堕珥愁人心。愁人心，肠断绝。二郎解绶赋归来，独倚空闱泪成血。
挽副都御史卢公词
作者：张弼
朝代：明

白简飞霜三十载，烈烈英声闻四海。几将长剑扫边尘，貔貅十万频歌凯。解绶归来赍婺墟，锦衣绣廌耀桑榆。珂里俄惊大星落，雪飙稳驾双鸾舆。新进嗟嗟旧时泣，九重褒章紫泥湿。有怀何处致生刍，岚桂云杉风飒飒。
挽友人妻词
作者：张弼
朝代：明

夜深屋角鸺鹠啼，晓来屋中人哭妻。垂老哭妻哭复苦，海图折尽谁能补。东轩棋局亦无心，鼓盆歌舞还悲吟。吟未成章泪如霰，杨花帘幕飞双燕。
挽双溪词
作者：张弼
朝代：明
体裁：古风

朝望双溪，暮望双溪。双溪竟何在，白云白离离。��云之下，宛宛见我居。松杉槐影相掩映，碧瓦鳞次黑板扉。灵根昔均庆，具迩同燕嬉。一痛灵根殒，再惊伯氏违。呜呼伯氏，我心孔悲。尔疾作兮，谁调刀圭。尔殒兮，谁进餔麋。尔含殓兮，谁施衾□。尔临穴兮，谁执绋纚。尔其虞兮，谁为奠卮。匜匪无人也，弗我弟为。呜呼伯氏，我心孔悲。笳鼓竞惨切，旅馆风凄其。安得两肘出翼翻然化黄鹄，千里万里望双溪而南飞。精神恍恍听遐骛，此身局束将安之。朝望双溪，暮望双溪。我思伯氏无穷期，我思伯氏无穷期。
挽吴都司乃翁卷
作者：张弼
朝代：明

剑气横秋荡里坟，仪刑惊失老将军。临风莫洒潇湘泪，流咽前滩锁冻云。
挽慈溪刘先生死于邵武
作者：张弼
朝代：明

落日萧萧山靡靡，梦断樵阳数千里。潻灯焰短夜如年，绛帐春消冷于水。慈溪忽作鸣咽流，柳舆远返溪之头。羊昙不能醉骑马，几回含泪望西州。
挽某夫人词
作者：张弼
朝代：明

庭下寒螀泣枯草，堂前孤儿一夜老。天涯涕泪馀残生，怨慕夫人归去早。夫人自是女中师，大家之诫深能晓。闺门一一无少愆，舅姑妯娌足欢然。既受皇恩封紫诰，犹勤纺绩供纮綖。痛□尚书不偕老，足迹懒越堂阶前。诸孤食禄居京国，只寄音书时戒饬。精忠大孝是家风，勿逐时流少差忒。诸孤梦里想遗言，乳鸟惊啼霜月白。
挽某夫人词
作者：张弼
朝代：明

走马冈头望高冢，紫藤垂垂木双拱。乡人指点说姓名，言未宣兮泪先涌。朴庵自是□之英，玉在璞兮金在矿。诗书教子□为郎，末世浮华不须骋。子能承志读父书，青云甲第黄门居。日晏退朝封事异，动念罔极成嗟吁。九重推恩贲泉壤，母兮珠翟绣罗嚅。枭吟鹤吊母亦逝，号天叩地将何如。秋风八月南还路，草屦麻衣触霜露。岷江浩浩情与深，燕山迢迢恩久负。遗德聊凭太史公，巨笔瑰词□铭墓。我惭桑梓在邻封，二十年来深景慕。兰肴椒醑奠无由，目断吴天双白鹭。
挽某母词
作者：张弼
朝代：明

鸺鹠啼烟鼠笑月，黯黯寒灯半明灭。空堂绣帐泣孤儿，肝肠寸断心百折。辛苦千年谁得知，褒封天恩不可持，号天动地将何为。
挽某节妇词
作者：张弼
朝代：明

凤兮膏兮忽逝。凰孤吟兮终世。问彼苍兮无内。最潜思而出涕。
挽涂
作者：张弼
朝代：明
体裁：古风

海南诗人桃若竹，涂老篇章尤绝俗。吟成捉笔手自书，白玉钗头金鼎足。剑形一解竟何之，开元诸子相追逐。万里伤心愧后生，无由一致生刍束。
挽涂
作者：张弼
朝代：明

海南诗人桃若竹，涂老篇章尤绝俗。吟成捉茟手自书，白玉钗头金鼎足。剑形一解竟何之，开元诸子相追逐。万里伤心愧后生，无由一致生刍束。
挽湖广副使溺没洞庭湖
作者：张弼
朝代：明

昨夜俄闻精卫号，思君双泪湿青袍。两间正气归鱼腹，一线孤忠托凤毛。端什有人投角黍，清明无土奠香醪。扁舟重过湖南道，忍对湘流读楚骚。
挽王侍御母
作者：张弼
朝代：明

我哭慈亲眼欲枯，又闻君哭在长途。凄凉鼎釜新加秩，零落波涛旧绣图。无限寻思浑梦鹿，有怀反哺不如乌。麃将太史新铭刻，留与闺门作范模。
挽许参政父母
作者：张弼
朝代：明

黄发相看八十馀，清时同拜紫泥书。稻香南亩扶藜杖，花满东园驾板舆。仙梦同游乘翠凤，宦途闻讣解金鱼。道山高冢埋双璧，宿草凄迷益叹吁。
挽许将军词
作者：张弼
朝代：明

桓桓许公将门子，少讲孙吴习经史。虬髯猎猎气堂堂，誓不徒生不徒死。青蛇矫矫丈八矛，白雉差差五干矢。马上盘旋一鹘经，阵里横戈万夫弛。金符玉节羽林郎，作乐左右腾声光。龙辔鸾辂忽远属，挽戈土甲不少忘。授钺山西任都阃，恣戮腥膻诸犬羊。蒲州营前卤血紫，高山□里卤首降。戴天雠耻得颇雪，太上六龙归故疆。凯歌还家志愈厉，敕守南京根本地。西南万里松籓彝，有命更廉公总制。便道先平都掌蛮，深菁高崖随手薙。轴辘西溯次成都，大星如斗营前坠。还有遗言嘱子□，报君不必论死生。川人扼腕叹花乡，朝士论功惜狄青。野狐庄前万株柏，风嘶露泫如含情。神光煜煜时或见，恍然张眼望神京。我为徐公歌暂节，剑戮鲸鲵中道折。谁为分明叙战功，磨光房山作公碣。
挽邹允章母
作者：张弼
朝代：明

小楼黄叶雨声寒，泣母孤儿泪不乾。记得阃仪三伯字，细磨贞石共誊刊。
挽陈编修父
作者：张弼
朝代：明

噫嗟先生偶不偶，走坠颠崖脱虎口。醉骑辽鹤一归来，试问当时虎何有。皇天钜眼良不遗，食报乃在麒麟儿。玉堂珍馔不逮养，风木之悲何几时。
携琴图
作者：张弼
朝代：明

抱琴日行野，绮囊不一解。只恐荷蒉人，亦是知音者。
散神仙
作者：张弼
朝代：明

懒簉蓬莱第一班，绿袍乌帽醉江山。五言诗句参三昧，千古醇醪胜九还。孤艇夕阳荷叶乱，小楼春雨杏花殷。笑渠鹤背风霜苦，不似天游到处閒。
方文美画
作者：张弼
朝代：明

花落春归客未归，仲宣楼上倚斜晖。故园遥在三江外，绿遍蘼芜燕子飞。
无题
作者：张弼
朝代：明

离离原草淡斜晖，游子天涯尚未归。一段秋光谁管领，花开花落付鹑衣。
早发吕瑰宿合桥驿
作者：张弼
朝代：明

慈闱寿诞值嘉辰，游子南交万里身。过眼莺花长路感，留人歌吹满堂春。膝前綵戏能忘远，天上鸿恩甫及申。无计奋飞空刺促，迢迢归梦舞衣新。
早春金员外尚德李主事廷美丘主事时雍过庆寿寺夜话余适不与次韵嘲之
作者：张弼
朝代：明

良宵无幸听云和，程史閒看对岳珂。纳纳乾坤人自老，悠悠今古事何多。春回短褐凭谁送，客厌寒毡不我过。从此蓬门更深掩，小斋题作独吟窝。
旭山亭
作者：张弼
朝代：明

九日山前十月游，黄花红叶最宜秋。虽然未尽三公醉，也向禅林捧茗瓯。
昆崙山
作者：张弼
朝代：明

首路昆崙顶，狄公安在哉。斩关深夜入，犒宴上元开。蛮寨威犹慑，炎邦势可回。千秋谁复振，寒日下荒台。
昔有行
作者：张弼
朝代：明

昔有大官来救荒，自云富贵世莫当。鞭笞县吏礼厨传，五色？毹铺满堂。登厕？毹少不足，扬袍震怒俱徬徨。邻邑闻之竞僦赁，穷民鬻子典衣裳。岁岁天荒犹可活，奈何一旦遭人荒。我闻此语不忍听，呜呼自古牧羊难用狼，自古牧羊难用狼。
昔有行
作者：张弼
朝代：明
体裁：古风

昔有大官来救荒，自云富贵世莫当。鞭笞县吏礼厨传，五色�毹铺满堂。登厕�毹少不足，扬袍震怒俱徬徨。邻邑闻之竞僦赁，穷民鬻子典衣裳。岁岁天荒犹可活，奈何一旦遭人荒。我闻此语不忍听，呜呼自古牧羊难用狼，自古牧羊难用狼。
春日偶成
作者：张弼
朝代：明

盘礴乾坤万古心，无由输写强登临。蜂房晴日蛙声雨，都付先生自在吟。
春莫述怀
作者：张弼
朝代：明

旅馆孤吟思惘然，抱书懒读枕书眠。萋萋芳草日将暮，点点飞花春可怜。家信不来江雁杳，乡心正切海鱼鲜。欲沽一斗花前醉，自笑青衫不值钱。
春阳道士歌
作者：张弼
朝代：明

天海东北名尾闾，其深不可以千百万里拘。重阴锢阳阴极处，有时飞出火龙珠。上透天门转八极，阳光闪闪常如如。如此春阳曾识否，勿为黄白贼徒枉奔趋。我欲一来亭上坐，嵬琐么魔都扫除。苓通砂砾化珍宝，两足快马翔天衢。春阳春阳当自信，崆峒道士乃吾儒。
晓行
作者：张弼
朝代：明

晓行梅岭鹧鸪啼，草树苍凉路欲迷。莫道哥哥行不得，马蹄南北又东西。
晓行宣化道中联句
作者：张弼
朝代：明

晓离施湴驿，隐隐发前旌。薄霭衿裾润，初暾驿从明。山椒岚自幕，树杪露犹盈。蓐食狼兵过，戎装虎士迎。危桥经野水，败灶识荒营。饭叶墟人弃，衣花寨守荣。照升云掩驳，原燎石支撑。健翮飞鹏击，雄姿控骥牲。行行日逾午，望望路兼程。一径绿深竹，邕州见古城。
晚坐
作者：张弼
朝代：明

蝙蝠交飞蚊正喧，夕光延我饭前轩。明朝又有明朝事，不用燃灯且早眠。
晚渡新喻县石子冈
作者：张弼
朝代：明

石子岗头路，累累石子坡。百年吾一到，千古几人过。返照凝丹壑，欹桥撼碧萝。使船轻万里，一任晚云多。
晨起
作者：张弼
朝代：明

牡丹零落雨声严，燕子来时懒捲帘。阶下决渠人报嘉，新栽竹长两三尖。
曲江张九龄祠
作者：张弼
朝代：明

瞻衮亭连礼锡亭，曲江俛首伴山僧。于今独立云霄上，无复梅花怨不平。
曹操观碑图
作者：张弼
朝代：明

曹女乃能孝，曹公胡不忠。千载一樽酒，只酌娥江风。
有感
作者：张弼
朝代：明

父兄劳于官，子弟逸于家。一逸巳过分，况可事豪奢。轩轩傲闾里，仆仆趋县衙。不知祸所伏，方谓势可誇。势乃有时歇，祸来或无涯。不如慎德业，庶几永无哗。
望夫石
作者：张弼
朝代：明

北固山前一狠石，千夫万夫移不得。闻道曾经野火烧，老骨苍鳞变颜色。何如山下寡弱人，早失天兮著孤特。狂飙撼地衣不提，怒浪掀天履不溺。眼中惟见旧时人，堂前那有新衣客。匪石之词获我心，长江浩浩秋月白。
李廷美过以右军贶予用韵自嘲
作者：张弼
朝代：明
体裁：七言律诗

颠张妙迹古藤萝，我欲临之墨枉磨。断石每怜脩禊帖，飘风深愧谪仙歌。数行障墨浑如蚓，万纸堆床岂直鹅。自笑平生真蹇拙，天孙何日付金梭。
李廷美过以右军贶予用韵自嘲
作者：张弼
朝代：明

颠张妙迹古藤萝，我欲临之墨枉磨。断石每怜脩褉帖，飘风深愧谪仙歌。数行障墨浑如蚓，万纸堆床岂直鹅。自笑平生真蹇拙，天孙何日付金梭。
李相亭
作者：张弼
朝代：明

百室犹江邑，千年李相亭。乾坤留正气，山水有馀清。赤手扶皇宋，丹心契孔明。蘋香聊一荐，俯仰不胜情。
李贞伯寄索催荷花之作次韵奉酬
作者：张弼
朝代：明

水国芳菲正此时，玉容莫负锦囊诗。秋声只在蝉声里，早褪红衣怨阿谁。
杏园图赠李诚明
作者：张弼
朝代：明

文皇御宇臣英杰，老李尚书声烈烈。簪缨传子子传孙，曾孙耿也尤称绝。五车黄卷百年心，一□清冰三尺铁。曲江杏园时梦游，广寒桂子先须折。开轩示我杏园图，漫天十里胭脂雪。我忆春风曾此游，玉马金鞭飞列缺。黄封叠赐醉颜酡，缬衫竞舞清歌咽。乐声震地地若摇，豪气薰天天亦热。此言岂是誇光荣，为报将来激臣节。李君况是世臣家，奋发酬恩更超越。杏园春色何足多，要在此心明日月。
杜鹃行二首
作者：张弼
朝代：明

杜鹃云是古帝魄，臣甫何辞再拜劳。却怪天津桥上叫，叫将白眼税青苗。思归长唤不如归，地老天荒知唤谁。却喜居庸关上唤，唤将胡骑去如飞。
杜鹃行二首·其一
作者：张弼
朝代：明

杜鹃云是古帝魄，臣甫何辞再拜劳。却怪天津桥上叫，叫将白眼税青苗。
杜鹃行二首·其二
作者：张弼
朝代：明

思归长唤不如归，地老天荒知唤谁。却喜居庸关上唤，唤将胡骑去如飞。
来宾渡
作者：张弼
朝代：明

湿云含雨阁宾江，骑从弓刀渡晚艭。忽听沙头津吏报，前行还有大龙泷。
杨妃菊
作者：张弼
朝代：明

秋庭何事有璚姬，前身半是三郎妃。风流阵里风流尽，山鬼断送来陶篱。锦绷胡雏不可料，悔心独对陶翁笑。悠然写入归来辞，有谁更和清平调。
杨子江送焦廷用还京
作者：张弼
朝代：明

一脉岷山水，瀰漫入杳冥。东奔吴楚境，上直斗牛星。杨子殊称号，江都表委灵。禹功遗旧迹，璞赋播馀馨。极险誇天堑，重渊绝地经。风涛弥岁月，潮汐接沧溟。彷佛平铺练，须臾忽震霆。蛟鼍横怒气，罔象幻奇形。毒雾乾坤瞑，狂飙草木腥。嗟予常作客，曾此几扬舲。人市修香币，临流荐鼎硎。阳侯波贴息，川后镜泓渟。台殿玻璃国，金焦翡翠屏。棹歌喧蜃窟，帆影拂鸥汀。览胜颜遐眺，探幽每暂停。登崖挥客袂，攀磴叩禅扃。盘薄呼龙洞，摩挲瘗鹤铭。连沧无旧观，吞海有新亭。吊古英雄老，谈玄尘梦醒。三英浑一壤，六代巳千龄。寥落馀随柳，荒唐笑楚萍。春来应浩荡，君去正平宁。斜日蒜山紫，澹烟瓜步青。倚蓬吟北固，裹茗煮中泠。不击祖生楫，远寻韩相厅。翩肰过江乐，如蹑凤凰翎。
松石图歌为绣衣孟仁
作者：张弼
朝代：明

乌台绣衣厉高掺，苍松凌空苍石峭。海风冷冷山月孤，清声清光塞穹昊。巧手不能摹写之，彷佛此图聊可肖。呜呼世人方重花鸟图，我欲持之献周召。
松隐寺夜泊
作者：张弼
朝代：明

为爱寺名好，归舟逗晚过。我真松隐者，可奈俗缘多。
柬松江杨别驾
作者：张弼
朝代：明

松江别驾杨夫子，九载书劳得暂归。头上乌纱新白发，箧中黄卷旧朝衣。金门还许陈三策，玉勒应须从六飞。东海老生偏感德，棠阴深护旧渔矶。
栽杏
作者：张弼
朝代：明

玉河东畔春坊里，借得閒斋寄此身。偶见移来山杏好，买栽不计客囊贫。孤根原荷乾坤力，媆蕊都含雨露春。拟醉红云香雾底，曲江风景一番新。
桂阙秋香送陆子秋试
作者：张弼
朝代：明

贝阙璚楼倚泬㵳，木犀香暖夜迢迢。灵丹曰在浑无觉，沈水炉閒不用烧。白帝帐前方旖旎，素娥窗外转飘飖。东吴小陆乘风到，带得归来满锦标。
桃源雪
作者：张弼
朝代：明

正月桃源路，东风雪后时。布帆冲宿雾，桂棹拂流澌。鸭绿添溪涨，鹅黄上柳枝。壮游秦少府，错赋武陵诗。
梁园赏花四首
作者：张弼
朝代：明

鲜飙破阴阴复霁，柏屏槐盖凝花气。牡丹阑珊芍药芳，锦云遮花留青帝。花柳相依鱼鸟亲，乾坤容我醉吟身。锦笺綵笔风流句，囊括城南十里春。冷泉亭下洗游尘，浓绿娇红斗献新。不用挥金酬地主，且须酾酒赏花神。绿阴时颤落花风，相送莺歌劝酒钟。满眼韶光须尽醉，明年此会与谁同。
梁园赏花四首·其一
作者：张弼
朝代：明

鲜飙破阴阴复霁，柏屏槐盖凝花气。牡丹阑珊芍药芳，锦云遮花留青帝。
梁园赏花四首·其三
作者：张弼
朝代：明

冷泉亭下洗游尘，浓绿娇红斗献新。不用挥金酬地主，且须酾酒赏花神。
梁园赏花四首·其二
作者：张弼
朝代：明

花柳相依鱼鸟亲，乾坤容我醉吟身。锦笺綵笔风流句，囊括城南十里春。
梁园赏花四首·其四
作者：张弼
朝代：明

绿阴时颤落花风，相送莺歌劝酒钟。满眼韶光须尽醉，明年此会与谁同。
梅仙
作者：张弼
朝代：明

梅仙自是真豪杰，不比区区事高洁。翩然一弃吴市门，应有精光参日月。遗踪寄在西山巅，龙之灵洞凤之穴。家老短□有耳孙，爰作夜台称妙绝。衣冠济楚继书香，笔墨纵横擅文诀。天子临轩催赐衣，锦衣归来山水悦。捧觞再拜如堂封，庆泽绵绵流不竭。山椒仰望溯梅仙，明时未必飞金铁。秉心当不愧前修，细嗅梅花嚼冰雪。
梅坞草堂为陈鼎赋
作者：张弼
朝代：明

先生懒逐世浮沈，高卧吴山万玉林。醉赏风霜摇落景，静窥天地发生心。影横疏箔诗先就，香扑晴窗帖漫临。我欲放舟乘好兴，老逋仙迹拟同寻。
梅居
作者：张弼
朝代：明

凤凰山下梅花屋，俯仰乾坤尽香玉。逋仙寂寞三百年，尘土孤山昧人目。清诗往往落人间，疏影暗香今始续。曲栏小几神与交，宛见杖藜巾一幅。谩呼焦尾洗尘襟，独把匏樽酌溪绿。典醋不计春浅深，阴风飕飕雪簌簌。万顷玻璃舞鹤颠，八窗云母飞蛾扑。嚣尘不到只仙家，何必洞天三十六。
梅岭石
作者：张弼
朝代：明

梅岭巨石当关口，只容匹马单人走。五丁一旦挥金锤，百尺嵯峨复何有。碎石填涧涧亦平，又令陟岸添圩城。昔年险处今平地，昼夜轮蹄自在行。
梚存恒陈先生词
作者：张弼
朝代：明

吾闻太丘孙，襟期何磊磊。夜读群圣书，朝饮上池水。五羊城中十万天，洞见肺肠揬骨髓。翻唤越人阳庆俱俗流，饕金傲物当时仇。我师其术，德弗与侔。我怀菲德，终始不易。汤熨箴摩信手施，窭夫贱隶其何挥。禁方流布遍尘众，更使人人跻寿域。翩然骑鹤骖董仙，杏花无主春狼籍。击节悲歌招不来，存恒堂前孤月白。
梦与柳宗畴同游石窦诗以记之俟便乃寄
作者：张弼
朝代：明

梦里同游过水滨，空空石窦碧苔春。自无刘阮风流债，不见桃花艳冶人。
梦奚元启
作者：张弼
朝代：明

曲江池畔龙化鱼，明光宫前垂献书。丈夫意气薄霄漠，健翮不受樊笼拘。归来吴门领燕月，三尺剑光飞刻缺。不容匣底绣紫苔，要封塞外天骄血。我曾曳裾趋后尘，壶觞觚墨时相亲。荆卿台前雪没胫，狂游不惜肌肤皴。南薰楼头一分手，过隙光阴白驹走。翠帘两度见飞萤，消息不闻空仰斗。今夜翩然入梦魂，五色彩笔扛昆崙。白日下照寸心苦，好风吹入金马门。金马之门在天上，双双玉人笑相向。梦回海角只孤吟，千里百里相思心。霜华满地月华白，悠悠何处鸣寒砧。
棠梨白头
作者：张弼
朝代：明

春到棠梨春巳深，赏春不称白头吟。金尊自共东风醉，花底关关听好音。
棠溪景
作者：张弼
朝代：明

悠悠下村路，望望皆烟树。何处读书声，山禽忽飞去。潮去闸头浅，潮来闸头深。浅深浑有定，不似世人心。登登度西冈，恰与诗人会。归鸟下幽丛，斜阳在冈背。白鹭宿寒塘，寒塘浸明月。懊恼少年心，分明镜中䨮。沧海明月来，古戍行人静。惊见颠张书，满地藤萝影。落日下荒墩，渔舟竞来泊。沽酒更相邀，烟波有真乐。横冈春草深，牧牛牛易饱。短笛两三声，归来山月皎。前冈新路捷，后冈旧路长。负薪归长路，捷路有豺狼。
棠溪景·其一
作者：张弼
朝代：明

悠悠下村路，望望皆烟树。何处读书声，山禽忽飞去。
棠溪景·其七
作者：张弼
朝代：明

横冈春草深，牧牛牛易饱。短笛两三声，归来山月皎。
棠溪景·其三
作者：张弼
朝代：明

登登度西冈，恰与诗人会。归鸟下幽丛，斜阳在冈背。
棠溪景·其二
作者：张弼
朝代：明

潮去闸头浅，潮来闸头深。浅深浑有定，不似世人心。
棠溪景·其五
作者：张弼
朝代：明

沧海明月来，古戍行人静。惊见颠张书，满地藤萝影。
棠溪景·其八
作者：张弼
朝代：明

前冈新路捷，后冈旧路长。负薪归长路，捷路有豺狼。
棠溪景·其六
作者：张弼
朝代：明

落日下荒墩，渔舟竞来泊。沽酒更相邀，烟波有真乐。
棠溪景·其四
作者：张弼
朝代：明

白鹭宿寒塘，寒塘浸明月。懊恼少年心，分明镜中䨮。
棠溪景·其四
作者：张弼
朝代：明
体裁：五言绝句

白鹭宿寒塘，寒塘浸明月。懊恼少年心，分明镜中雪。
椰瓢
作者：张弼
朝代：明

海气溟濛硕果肥，中涵乳酒浸酥肌。北人剖饮难成醉，万里鲸波路崄巇。
樊公名瑩字廷璧常山人仕终工部尚书守松郡不三年而遗惠无穷咏此不特为其诗也附写怀原韵二首
作者：张弼
朝代：明

日日奔波日日忧，镜中华发忽盈头。青山有梦不归去，绿水无情强自留。公馆时常粗粝饭，行囊依旧木棉裘。也知富贵非吾分，祗为君恩未少酬。西北频年值岁凶，东南财赋半成空。万方一统虽遭际，斗米三钱尚未逢。减膳共知劳圣虑，转输谁复念民穷。感来便欲抽簪去，恐负清朝教养□。
樊公名瑩字廷璧常山人仕终工部尚书守松郡不三年而遗惠无穷咏此不特为其诗也附写怀原韵二首·其一
作者：张弼
朝代：明
体裁：七言律诗

日日奔波日日忧，镜中华发忽盈头。青山有梦不归去，绿水无情强自留。公馆时常粗粝饭，行囊依旧木棉裘。也知富贵非吾分，祗为君恩未少酬。
樊公名莹字廷璧常山人仕终工部尚书守松郡不三年而遗惠无穷咏此不特为其诗也附写怀原韵二首·其二
作者：张弼
朝代：明
体裁：七言律诗

西北频年值岁凶，东南财赋半成空。万方一统虽遭际，斗米三钱尚未逢。减膳共知劳圣虑，转输谁复念民穷。感来便欲抽簪去，恐负清朝教养□。
次刘都宪送归田韵
作者：张弼
朝代：明

出处风云自有时，几人归后系人思。天门鹗荐频留挽，锦水莺花惜仳离。长路独看琴鹤共，幽情先遣薜萝知。家山更值芝兰秀，细掇寒香傍水湄。
次叶太守郡斋述怀韵
作者：张弼
朝代：明

黄霸还朝日，空馀海国春。吟囊偏觉重，行李共知贫。笑别三江月，俄为千里人。平生一孤剑，不避霍家亲。
次旧僚嘉兴施汉章韵二首
作者：张弼
朝代：明

归舟五月发通津，腰带横金命服新。苒苒光阴双短鬓，茫茫天地一閒人。庭前剩种陶潜菊，扇底全无庾亮尘。寄我嘉禾溪上句，年来诗律更通神。飞梁千尺驾通津，顿使鱼城气象新。上下楼台因旧迹，往来舆马忆前人。青云题柱谁无志，仙袜凌波却有尘。城上金鳌高阁在，傅枹伐鼓祀江神。
次旧僚嘉兴施汉章韵二首·其一
作者：张弼
朝代：明

归舟五月发通津，腰带横金命服新。苒苒光阴双短鬓，茫茫天地一閒人。庭前剩种陶潜菊，扇底全无庾亮尘。寄我嘉禾溪上句，年来诗律更通神。
次旧僚嘉兴施汉章韵二首·其二
作者：张弼
朝代：明

飞梁千尺驾通津，顿使鱼城气象新。上下楼台因旧迹，往来舆马忆前人。青云题柱谁无志，仙袜凌波却有尘。城上金鳌高阁在，傅枹伐鼓祀江神。
次来韵复杨应宁中舍
作者：张弼
朝代：明

婉娈青袍早策勋，明光宫里拜明君。丹山雏凤声和律，濯水神驹足绝群。三策又誇金榜捷，一生都擅玉堂文。狂夫曾赏高轩过，今日空瞻日莫云。曾记垂髫谒于勋，青霞衣袂紫阳君。笔锋卓尔谁能及，诗思飘然自不群。北海风涛鹍变化，南山雾雨豹成文。张翰醉卧三江月，何处飞来五朵云。
次来韵复杨应宁中舍·其一
作者：张弼
朝代：明

婉娈青袍早策勋，明光宫里拜明君。丹山雏凤声和律，濯水神驹足绝群。三策又誇金榜捷，一生都擅玉堂文。狂夫曾赏高轩过，今日空瞻日莫云。
次来韵复杨应宁中舍·其二
作者：张弼
朝代：明

曾记垂髫谒于勋，青霞衣袂紫阳君。笔锋卓尔谁能及，诗思飘然自不群。北海风涛鹍变化，南山雾雨豹成文。张翰醉卧三江月，何处飞来五朵云。
次杨编修维新闻喜韵
作者：张弼
朝代：明

喜气朝从驿使来，金函桂籍到容台。千人入试百人中，两弟登科一弟魁。都下群公誇竞秀，关西诸子总奇才。黄封内酝须多领，更向春风听荐雷。韦编同见伏羲来，鼎立春风画卦台。杨叶巳穿三叶破，梅花还占百花魁。凤皇池上文章伯，鸳鹭行中柱石材。愧我无能惟渴睡，梨床鼻息殷如雷。
次杨编修维新闻喜韵·其一
作者：张弼
朝代：明

喜气朝从驿使来，金函桂籍到容台。千人入试百人中，两弟登科一弟魁。都下群公誇竞秀，关西诸子总奇才。黄封内酝须多领，更向春风听荐雷。
次杨编修维新闻喜韵·其二
作者：张弼
朝代：明

韦编同见伏羲来，鼎立春风画卦台。杨叶巳穿三叶破，梅花还占百花魁。凤皇池上文章伯，鸳鹭行中柱石材。愧我无能惟渴睡，梨床鼻息殷如雷。
次江员外题壁韵
作者：张弼
朝代：明

绿杨门巷酒旗招，共醉松江月一瓢。却被梅花沿路笑，郎君两颊晕红潮。
次游山韵
作者：张弼
朝代：明

草玄亭下老杨雄，此日登高兴不穷。渺渺帆樯孤鸟外，离离城郭淡烟中。六朝人物嗟何在，二陆文章亦是空。独有断碑传姓氏，剜苔漫读两三通。
次钱世恒绣衣韵
作者：张弼
朝代：明

鱼城如块旁江安，叠鼓鸣笳接好官。百粤飞霜千载遇，九霄明月万家看。高怀欲挂榑桑剑，苦节何辞苜蓿盘。最喜虞山春似海，绣衣綵服奉亲欢。六年作郡幸清安，笔兴诗怀不属官。酒遇故人随量饮，花当好处及时看。鲈肥松水家千里，马倦梅关路九盘。京国旧游如梦寐，未知何日罄交欢。
次钱世恒绣衣韵·其一
作者：张弼
朝代：明

鱼城如块旁江安，叠鼓鸣笳接好官。百粤飞霜千载遇，九霄明月万家看。高怀欲挂榑桑剑，苦节何辞苜蓿盘。最喜虞山春似海，绣衣綵服奉亲欢。
次钱世恒绣衣韵·其二
作者：张弼
朝代：明

六年作郡幸清安，笔兴诗怀不属官。酒遇故人随量饮，花当好处及时看。鲈肥松水家千里，马倦梅关路九盘。京国旧游如梦寐，未知何日罄交欢。
次韵留别
作者：张弼
朝代：明

千里移家到北京，优游蔗境荷皇明。那知白首多年别，重与青云诸老盟。韦曲风光诗烂漫，习池酒兴字歆倾。而今好著金台景，遍写山川万古情。
次韵答丘时雍太守二首
作者：张弼
朝代：明

未老身閒乐有馀，芝山旧业竹扶疏。兴来纵写开长卷，醉至微吟坐软舆。甘与鹿门成隐计，肯从狗监荐相如。床头赖有韩檠在，且读平生未读书。轻风细雨晚凉馀，摵摵庭梧叶渐疏。念我此时来手笔，爱公何日举肩舆。欺人岁月翩翩尔，随世功名碌碌如。矫首番湖几千里，伤心归雁一行书。
次韵答丘时雍太守二首·其一
作者：张弼
朝代：明

未老身閒乐有馀，芝山旧业竹扶疏。兴来纵写开长卷，醉至微吟坐软舆。甘与鹿门成隐计，肯从狗监荐相如。床头赖有韩檠在，且读平生未读书。
次韵答丘时雍太守二首·其二
作者：张弼
朝代：明

轻风细雨晚凉馀，摵摵庭梧叶渐疏。念我此时来手笔，爱公何日举肩舆。欺人岁月翩翩尔，随世功名碌碌如。矫首番湖几千里，伤心归雁一行书。
次韵答前任金伯温太守
作者：张弼
朝代：明

路入章江清更幽，棠阴满地说君侯。昔年作郡淹黄霸，今日升堂愧仲由。戟院鹤鸣松露夜，山田雉雊麦风秋。仙裾巳在蓬莱顶，犹顾尘寰赋旧游。南海黄相远见分，几回细嚼苦思君。孤莺愁坐萧萧雨，老隺高飞渺渺云。花判最能明国法，草书何足张吾军。一尊庾岭梅花月，共醉清风却舞裙。
次韵答前任金伯温太守·其一
作者：张弼
朝代：明

路入章江清更幽，棠阴满地说君侯。昔年作郡淹黄霸，今日升堂愧仲由。戟院鹤鸣松露夜，山田雉雊麦风秋。仙裾巳在蓬莱顶，犹顾尘寰赋旧游。
次韵答前任金伯温太守·其二
作者：张弼
朝代：明

南海黄相远见分，几回细嚼苦思君。孤莺愁坐萧萧雨，老隺高飞渺渺云。花判最能明国法，草书何足张吾军。一尊庾岭梅花月，共醉清风却舞裙。
次韵答赵应文
作者：张弼
朝代：明

独坐梅花细嚼冰，清于老鹤静于僧。多应北阙思诸葛，未许东吴老季鹰。抚景孤吟聊自遣，趋时众醉竟谁醒。不堪最是怀君处，四壁蛩声半夜灯。
次韵谢华少参程银台枉顾梧溪
作者：张弼
朝代：明

星槎不碍小山招，云旆迢迢枉二豪。时雨随车宣抚下，春风满座伯淳高。浓添山色浮仙酿，清度溪山恋客袍。更向苍崖相对久，元颜千古见丰标。
欲至济宁访过太朴冬官途遇工部张克谦饮驿舟中至暮不果见太朴作一绝记与克谦相见之偶肰也
作者：张弼
朝代：明

肩舆十里绿杨阴，饱听黄鹂送好音。津吏忽传官舫至，一尊聊话故人心。
正月十七日与侄弘立弘左婿行巳秀才共游□云庄赋此二绝
作者：张弼
朝代：明

寒飓恻恻霰疏疏，荠麦青青柳未苏。伴我庆云庄上饮，放舟回去不须扶。击鼓频催□□花，春光先到种田家。诸郎其写新诗句，我独龙钟醉帽斜。
正月十七日与侄弘立弘左婿行巳秀才共游□云庄赋此二绝·其一
作者：张弼
朝代：明

寒飓恻恻霰疏疏，荠麦青青柳未苏。伴我庆云庄上饮，放舟回去不须扶。
正月十七日与侄弘立弘左婿行巳秀才共游□云庄赋此二绝·其二
作者：张弼
朝代：明

击鼓频催□□花，春光先到种田家。诸郎其写新诗句，我独龙钟醉帽斜。
水口
作者：张弼
朝代：明

龙母庙前山水奇，两山高束水奔驰。左瞻巀嵲狮头闯，右抚陂陀象鼻垂。老眼纵观天地画，閒情聊和古今诗。前驺欲发还留止，又过禅林读旧碑。
永淳
作者：张弼
朝代：明

永淳江绕县城流，夜雨潺潺晓不休。三十里滩新水涨，随风一泻过横州。
江山贰教吾乡王维藩先生□子至常山乃策马逾木棉岭而来会时新雨路滑冒险不辞诚笃于故旧之好肰也因赋诗记之而古人雪夜访戴者何足多耶
作者：张弼
朝代：明

水绵岭上鹧鸪声，劝道休行强欲行。赢马凌竞浑不顾，无端□曲故人情。
江行
作者：张弼
朝代：明

尘鞅苦相聒，江槎喜自閒。数编翻欲遍，小饮卧看山。
江西
作者：张弼
朝代：明

江西籓府住江东，水远山回气槩雄。蛟井不妖同邑井，雕风虽有让文风。滕王高阁烟霞古，徐孺孤亭草树浓。岁月催人游不尽，夕阳淡淡雨濛濛。
沈翁一拙
作者：张弼
朝代：明

刻画棘端猴，新封万户侯。沈郎惟一拙，甘自老林丘。
洙泾为沈士登题盛子昭画时在五湖一苇舟
作者：张弼
朝代：明

溪雨溟濛逗客舟，五湖一苇且遨游。看山细勘痴仙笔，万里云衢咫尺谋。
洪都别意送陈粹之佥宪三首
作者：张弼
朝代：明

遥想滕王阁上筵，送行冠盖半同年。珠帘细雨飞晴昼，金瓮晴虹喷碧天。作记何须论王勃，抗章宁肯愧梅仙。若持马鬣天瓢去，还念西山乞雨篇。千里章江西北流，凭将此语到洪州。官期自计九年满，民意常怀百世留。夜雨圜扉青草遍，春风泮水紫芹稠。同年若问张东海，庾岭梅花伴独游。屡约行期未定期，锦囊先贮百篇诗。为官自笑黄金尽，养性能令白发迟。留抚苍生天有意，送归紫阁水无私。平生长剑今将试，莫使辽阳久驻师。
洪都别意送陈粹之佥宪三首·其一
作者：张弼
朝代：明

遥想滕王阁上筵，送行冠盖半同年。珠帘细雨飞晴昼，金瓮晴虹喷碧天。作记何须论王勃，抗章宁肯愧梅仙。若持马鬣天瓢去，还念西山乞雨篇。
洪都别意送陈粹之佥宪三首·其三
作者：张弼
朝代：明

屡约行期未定期，锦囊先贮百篇诗。为官自笑黄金尽，养性能令白发迟。留抚苍生天有意，送归紫阁水无私。平生长剑今将试，莫使辽阳久驻师。
洪都别意送陈粹之佥宪三首·其二
作者：张弼
朝代：明

千里章江西北流，凭将此语到洪州。官期自计九年满，民意常怀百世留。夜雨圜扉青草遍，春风泮水紫芹稠。同年若问张东海，庾岭梅花伴独游。
浔阳图
作者：张弼
朝代：明

琵琶声断夜如何，应是青衫泪不多。谁信当时鲁男子，半窗残烛照双蛾。客散琵琶巳过船，诗翁兀坐一枯禅。画工薄倖轻妆点，狼籍春风最可怜。
浔阳图·其一
作者：张弼
朝代：明

琵琶声断夜如何，应是青衫泪不多。谁信当时鲁男子，半窗残烛照双蛾。
浔阳图·其二
作者：张弼
朝代：明

客散琵琶巳过船，诗翁兀坐一枯禅。画工薄倖轻妆点，狼籍春风最可怜。
海虞钱节妇
作者：张弼
朝代：明

伯兮中道遽销魂，粉黛无光宝鉴昏。一寸心常悬日月，百年身不愧乾坤。萧条柳巷谁骑马，烂熳花时独掩门。志在黄泉归未得，九重何事又垂恩。
淡轩为胡运同赋
作者：张弼
朝代：明

鹾亭父老说真廉，百数年来姓一瞻。世上繁华多不试，布袍轻暖菜根甜。
淮安简呈屠元功主事
作者：张弼
朝代：明

贾生年貌贾生才，圣世浑无绛灌猜。自是诗人多水部，嘲吟风月过淮来。
淮安过游汝弼兼柬石宗海屠元功主事
作者：张弼
朝代：明

同志同年字亦同，朝朝聚首凤楼东。吴山涕泪三年别，淮海风波此日逢。季子自嗟为客久，阮生何用哭途穷。尊前一笑皆青眼，又送天涯北去鸿。
淮安雪夜
作者：张弼
朝代：明

自怪平生酒量悭，舟中无事可消閒。杂书数卷看来厌，名纸千翻写付还。蓬背雪声何飒杳，床前灯影半阑珊。瓦垆砂罐空相对，谁在春风醉梦间。
清远县荅李元复远送
作者：张弼
朝代：明

春山晴对酒杯浓，迢递同临峡口峰。云意漫劳连日态，江流惭照别时容。独看风节遐方振，归泛星槎万里逢。自是离塘新涨急，可堪回棹浪花重。
渔父怨三章·其三
作者：张弼
朝代：明

渔父怨，不怨人，不怨天，只怨海上无良田。耕田还租得安坐，满海黄金亦不作。可伤连岁苦凶荒，老农全家受寒饿。
渔舟
作者：张弼
朝代：明

木落潞河秋，西风射敝裘。久游囊橐尽，惟有钓鱼钩。数罟时罩罩，轻舠任飘飘。不投五十犗，安得载山鳌。
渔舟·其一
作者：张弼
朝代：明

木落潞河秋，西风射敝裘。久游囊橐尽，惟有钓鱼钩。
渔舟·其二
作者：张弼
朝代：明

数罟时罩罩，轻舠任飘飘。不投五十犗，安得载山鳌。
渔舟图
作者：张弼
朝代：明

溪光欲沉山色恶，后船来傍前船泊。老妇煮麋麋太薄，船头大孥先一杓。蓬底小孥苦啼索，须待郎餐为汝嚼。连日天寒鱼数缩，买酒无资人寂寞。还胜趋官走府城，忍冻吞饥受鞭朴。呜呜竞唱渔家乐，
渡昌江
作者：张弼
朝代：明

归渡昌江晓，桃花冬日浓。沧溟应不远，野水自朝宗。
渡江
作者：张弼
朝代：明

杨子江头几问津，风波如旧客愁新。西飞白日忙于我，南去青山冷笑人。孤枕不胜乡国梦，敝裘犹带帝城尘。交游落落俱星散，吟对沙鸥一怆神。
渡江
作者：张弼
朝代：明

洪涛汹汹风飕飕，鸣笳击鼓渡中流。今日老夫成大笑，瘦妻小妾□□游。郭璞墟墓巳非是，孟姜衣亭真缪悠。收帆转舵忽瓜步，故人拍掌候沙头。
渡泸江见梅
作者：张弼
朝代：明

晴风兰棹拍江开，野渡经潮自拟回。云意独馀天使馆，春声不上越王台。茸茸宿霭千畦稻，点点寒枝一树梅。山色无烦障重叠，紫宸翘首碧云隈。
游了山
作者：张弼
朝代：明

迎得春来就踏青，了山路转磴磳磳。毰毸凤尾郎衣草，天矫龙腰紫葛藤。酒瓮添香梅可嗅，茶瓯嚼脆笋初蒸。恍疑京国清明后，城外看花醉旧朋。
游大龙山
作者：张弼
朝代：明

故人同上大龙山，油幕高张霄汉间。雕没西江流潦白，雁回南岳断霞殷。濂溪风月还如在，铁汉音尘似可攀。自笑醉翁今果醉，青天亦为一开颜。
游大龙玉枕诸山
作者：张弼
朝代：明

炎方秋去后，草木正清妍。孤寺金莲拥，群峰玉笋联。清油张小坞，翠勺酌清泉。自是故人会，山公醉欲颠。
游天平山谒范文正祠
作者：张弼
朝代：明

让王城外事幽寻，独拜天平万石林。忧乐有言终不负，经纶未了奈销沈。乾坤正气依然在，西北惊尘慎莫侵。欲问义田无恙否，夕阳归马一沉吟。
游小昆山
作者：张弼
朝代：明

小昆山势卧麒麟，独角撑空甓塔新。北崦榛篁三佛地，西村粳秫百家春。陆机旧宅空馀草，张翰归舟却有莼。沈醉临流还濯足，青鞋犹恐涴黄尘。
游查山
作者：张弼
朝代：明

查峰孤秀峙城南，曲磴平桥度郁蓝。斜日落衢人似蚁，凌烟林莽屋如蚶。将军射雉军声振，太守题诗酒兴酣。欲举归桡重延伫，仙翁丹井送清甜。
游永州高山寺
作者：张弼
朝代：明

山郡寒花媚远天，九疑晴色近相连。寺当苍翠开图画，人在空濛驾羽仙。暮霭忽来迷万井，江光不断耿孤烟。高怀犹欲挑灯去，柳子遗踪惜惘然。
游永平开元寺
作者：张弼
朝代：明

盘盘幽径寻山寺，碌碌征轮得暂停。滦水知春冰半黑，平山消雪草微青。乾坤浩荡身如寄，今古升沈梦未醒。更上高台东北望，弯弧直欲射狼星。
游苏州回作
作者：张弼
朝代：明

身世孤舟触处游，烟花三月醉苏州。湖山有意迎青雀，尘土无由到白鸥。吴苑隋城浮世梦，范祠周庙古风流。却孤阳羡新茶约，又把吴川旧酒筹。
游虎丘寺送别
作者：张弼
朝代：明

海涌峰头万顷云，天风鹏背忽逢君。此行巳是蓬莱客，袖得还丹与我分。
游西华山
作者：张弼
朝代：明

三载约游西华山，兴来今日始跻攀。参差树影青云上，远近泉声白石间。韩愈有诗题玉井，陈抟无室鍊金丹。我来何用论今古，落日肩舆共醉还。
游金山寺僧官出纸索书遂以四句破俗并写唐宋诗数首云
作者：张弼
朝代：明

游遍金山寺，都无一句诗。诗中写不尽，只许此心知。
湖上夜行寄昆山顾孔昭年丈
作者：张弼
朝代：明

晴光西坠榜声迟，暝色迢迢赴水湄。宿鸟惊飞还自定，行人欲去不知疲。湖涵星斗瞻天近，榻拥江山入梦奇。同载故交何处所，纪程诗句独支颐。
湘东登舟
作者：张弼
朝代：明

日日劳劳历万重，湘东舴艋意偏浓。悠然已过湖南境，一夜潺湲听不穷。
湘口驿再会华少参夜话
作者：张弼
朝代：明

棹弭湘江曲，杯传楚夜深。激昂千古意，缱绻两乡心。接坐波光逼，扬舲曙霭侵。未须论别绪，还续短长吟。
溪居
作者：张弼
朝代：明

闻说幽人屋，门前碧玉流。鸭头微映雪，鹈尾浅含秋。无际述青草，多情纵白鸥。素衣何用染，相对自悠悠。
滕王阁次韵
作者：张弼
朝代：明

滕王高阁楚江崖，此日来游夙愿谐。远近山川供酒案，古今人物在诗牌。乾坤有意留陈迹，岁月无情感壮怀。欲借梅仙黄鹤去，五云深处拜尧阶。
滩山驿中站闻鸡声
作者：张弼
朝代：明

蕉叶盘餐刺竹房，扶蒥甘自和槟榔。无端山馆撩人意，墙外鸡声似故乡。
漂母祠
作者：张弼
朝代：明

刘伶坟上坐吟风，漂母矶头奠酒钟。眼力还高萧相国，能于饿莩识英雄。
漳南丘陇图为莆田周梁石赋
作者：张弼
朝代：明

累累荒冢对孤岑，回首漳南抱痛深。草露松风千里梦，秋霜春雨百年心。谁为马鬣封新土，空有鹃声恋故林。试向咸阳原上望，汉家陵墓亦消沉。
潞河
作者：张弼
朝代：明

买棹潞河头，南风麦浪秋。正当人欲去，恰值雨初收。长剑终须试，寒毡且自留。旧时陈仲子，情逐水东流。
照镜
作者：张弼
朝代：明

览镜今朝忽见吾，欣肰对语共卢胡。？鬙须发乃如此，磊落肝肠还在无。敝郡牧民真愧赧，戆言直道太迂疏。秋风有便不归去，空负松江巨口鲈。
照镜
作者：张弼
朝代：明
体裁：七言律诗

览镜今朝忽见吾，欣肰对语共卢胡。�鬙须发乃如此，磊落肝肠还在无。敝郡牧民真愧赧，戆言直道太迂疏。秋风有便不归去，空负松江巨口鲈。
狎虎
作者：张弼
朝代：明

蛮郎与虎狎，以手探虎吻。虎亦抚其手，宛转情昵近。借问何能然，豢养久无衅。嗟彼平生交，反面不相认。
玉川图歌
作者：张弼
朝代：明

太丘出守临江府，便风寄我玉川图。玉川丁翁年九十，金壶墨汁随手敷。山光水色摇碧汉，云容雨意垂平芜。谁家丰屋荫佳树，门外往来无俗夫。戴笠骑驴是谁子，骎骎似若寻其徒。主人出迎不惮远，平桥苔滑短杖扶。山中幽趣乃如此，奈我红尘车马何。我题此图赠大理，不知点苍相似无。点苍遥在万里外，抚图悬想空呜呜。
王中舍蕴和所画团扇
作者：张弼
朝代：明

素纨团扇王郎画，竹石霜柯惨淡中。谓是谁家旧时物，几回烈日几凉风。
王内翰梯云楼歌
作者：张弼
朝代：明

君不见运甓翁，梦生八翼凌罡风，便欲飞闯天九重。九重深严不容入，阍卒怒叱轰霹雳。举杖一触之，劲翮顿时戢。安得知青云自有梯，一级一级堪攀跻。直上太虚八十四万里，登登周道悬紫霓。王夫子，真绝奇。更作层楼接上梯，道我登者孔与姬。由赐夹我腋，迁固摄我齐。子云相如捧我足，信步凌躐风纚纚。十载不停足，两足几成胝。行行忽至梯之极，下视九州一丸泥。伸啄扬声叫阊阖，阊阖砰然开左扉。鞠躬再拜入，万象春熙熙。紫微垣东跳玉兔，扶桑枝上啼金鸡。三千玉女见吾笑，电光闪烁银河西。酌我九霞觞中琥珀酒，食我九阳鼎内珍珠麋。五色祥麟擘作脯，三秀灵芝酿作齑。小臣饱食谒上帝，上帝曰汝来何迟。而我有纶綍，付汝悉掌之。上与日月增光辉，下与华夷扫糠秕，姬孔事业令汝为。王夫子，真奇绝。梯云之楼兀立天地间，四海苍生瞻巀嵲。咳唾随风落半空，争持锦囊收玉屑。噫嚱悲哉九曲述楼贮歌舞，豪华都饲晋阳虎。建章宫馆侯群仙，刘郎终归茂陵土。何如王夫子梯云楼，烈烈功名震千古。
珉玉池付金莲寺僧为香炉
作者：张弼
朝代：明

平平艮岳黍离离，拾得龙眠洗玉池。付与山僧作清供，兔毫深椀对吟诗。
珉玉池付金莲寺僧为香炉
作者：张弼
朝代：明
体裁：七言绝句

平平艮岳黍离离，拾得龙眠洗玉池。付与山僧作清供，兔毫深碗对吟诗。
琅琊歌送王廷采绣衣
作者：张弼
朝代：明

琅琊之山何巀嵲，钟灵毓秀生英杰。诸葛武侯真丈夫，千载遗风犹烈烈。怪底后来何寂寥，运化循环终不歇。山前洳水忽澄清，王郎诞降殊奇绝。童髫从宦游西江，文名巳自惊先达。涵泳研精二十馀，天人策献黄金阙。作县登封奏最归，绣袍獬廌冠峨铁。平生为学谢浮华，扶翼纲常探理穴。谨持三尺应万端，方寸中间悬日月。今年仗剑江海间，鲸鲵逃踪豺虎蹶。老我相逢话旧游，青天白日何轩豁。我思诸葛公，不幸当汉末。使当一统圣明时，跨越宇宙谁同辙。伊吕不足多，管箫空琐屑。王郎生也幸遭逢，义利分明持大节。营营富贵不苟趋，赫赫威棱何可夺。琅琊山前洳水西，行当又见生诸葛。
琳湖二首
作者：张弼
朝代：明

琳湖湖上草堂幽，四面窗涵一鉴秋。轩冕红尘飞不到，竹床高枕对閒鸥。廿年不踏琳湖路，修竹依肰旧日清。醉后错疑湖水上，东风吹落鹧鸪声。
琳湖二首·其一
作者：张弼
朝代：明

琳湖湖上草堂幽，四面窗涵一鉴秋。轩冕红尘飞不到，竹床高枕对閒鸥。
琳湖二首·其二
作者：张弼
朝代：明

廿年不踏琳湖路，修竹依肰旧日清。醉后错疑湖水上，东风吹落鹧鸪声。
瑞龙吟·送司马祭酒省亲
作者：张弼
朝代：明

秋光子。正遇月窟香清，天街凉早。诸生云会都门，斯□□□，今朝出道。为亲老。常念承颜无便，陈情有表。□□暂许南归，捧觞戏綵，增延寿考。金带绯袍趋拜，古□如此从来少。司马相公曾孙，全尽忠孝。越山涑水，千载相辉耀。娱亲暇、松风萝月，幽情倾倒。只恐丹山鸟。口衔一纸天风晓。催入蓬壶岛。东阁下，还将丝纶来草。燮调二气，万年熙皞。
瓜洲逢计廷玉同渡江宿玉山楼下叙话达旦
作者：张弼
朝代：明

前行久矣又同行，迟速无常莫算程。握手江心增感慨，玉山楼下话深更。
生日蒙天台叶太守崇礼诸公寄双鹿为寿谢
作者：张弼
朝代：明

呦呦双鹿庆云堂，仙子驰来献寿觞。翘首天台在何许，桃花流水路茫茫。
生朝
作者：张弼
朝代：明

己巳二月又八月，我生六十一回春。从前事业皆非也，惭愧称觞庆寿人。
用□寄林亨大
作者：张弼
朝代：明

引蔓高枝笑女萝，元龙豪气未消磨。赤贫何必逢人说，清兴时还对酒歌。五夜客愁闻蟋蟀，九天风信送驾鹅。男儿须了人间事，不信流光一掷梭。霜风凋尽故山萝，为客空将铁砚磨。白日光阴忙里□，紫霞心想醉时歌。画将雕虎翻成狗，写得长鹥懒博鹅。无奈昨宵归梦急，三江孤艇去如梭。
用□寄林亨大·其一
作者：张弼
朝代：明

引蔓高枝笑女萝，元龙豪气未消磨。赤贫何必逢人说，清兴时还对酒歌。五夜客愁闻蟋蟀，九天风信送驾鹅。男儿须了人间事，不信流光一掷梭。
用□寄林亨大·其二
作者：张弼
朝代：明

霜风凋尽故山萝，为客空将铁砚磨。白日光阴忙里□，紫霞心想醉时歌。画将雕虎翻成狗，写得长鹥懒博鹅。无奈昨宵归梦急，三江孤艇去如梭。